Javier Viar: 'Museoa bere historiako momenturik gozoenean itxiko dot' - bizkaie.biz\nJavier Viar: 'Museoa bere historiako momenturik gozoenean itxiko dot'\nDabi Piedra\t2017-01-09 16:03 Barriketan\nBilboko Arte Eder Museoko zuzendaria\nBilboko Arte Eder Museoko zuzendaria da Javier Viar 2002tik. Hamarkada eta erdiko lanaren ostean, baina, aurten bertan itxiko dau kargua. Erretiroa hartu aurretik, bere ibilbidean bizi izandakoaren ganean egin deusku berba eta amaitu barri dan 2016. urtearen balantzea egin deusku. Orain arte Madrilgo Pradon egon dan Miguel Zugaza izango da museoko zuzendari barria eta izendapen horregaz pozik dago Viar.\n1.- Hamabost urtez Arte Eder Museoko zuzendaria izan zara. Ze balantze egiten dozu?\nEmozino eta bizitasun handiko urteak izan dira, ze museoa hobetzeko aukerea izan dogu. Ni sartu nintzanean, museoa egituraz aldatu barri egoan, fundazino mistoa bihurtu zan. Hortaz, sistema barria probau egin behar zan, egokia ete zan ikusteko. Egia esan, nik uste dot emoitza bikaina emon dauela, plan jakin batzuk garatzeko aukerea emon deuskulako eta museoa bera egonkortu egin dauelako. Urteotan, erosketak egiteko modua izan dogu eta argitalpenak ohiko bihurtu doguz, adibidez boletina eta gidak. Hasikeran, behinik behin, egonkortasun ekonomikoa topau neban, gero krisia etorri zan. Baina krisiaren aurretik museoa modu harmoniatsu baten garatu ahal izan genduan eta horri esker lortu doguz gero zifra onak, bisitarien aldetik.\n2.- Zure ibilbidean, zein da gomutarik onena ekarten deutsun momentua edo jazoerea?\nGordeten dodan gomutarik onena jentearena da, gugana etorri dan jentea. Inaugurazinoetan, esaterako, hurretik igarri ahal izan dot publikoak zelako interesa daukan museoagaz. Alde horretatik, laguntasun handia sentidu dot nik, hori zoragarria izan da. Jakina, erakusketa ederrak izan doguz, erosketa bereziren bat egin dogunean be une parebakoren bat disfrutau ahal izan dogu... baina omenaldirik handiena gugana etorri diran bisitariei egin nahi deutsiet.\n3.- Eta damuren bat geratu jatzu?\nBeti geratzen da egin nahi zenduan zeozer egin barik. Krisi ekonomikoak trabak ipini deuskuz eta asmo batzuk bete barik geratu jataz: Erosi ezin izan dogun koadroren bat, egin barik geratu diran erakusketak... lantaldea be ezin izan dogu nahi beste handitu, behargin gehiago beharrezkoak diran arren. Egia da krisiaren eragina ez dala arlo guztietan igarri eta, bitxia bada be, bisitarien aldetik izan doguzan zifrarik onenak krisiaren unerik txarrenetakoak dira.\n4.- Krisia atzean itxita eta bisitarien kopurua goi-goian dagoala, uste dozu zure ondorengoari egoera onean itxi deutsazula museoaren ardurea?\nBai, nik uste dot museoa bere historiako unerik gozoenean itxiko dodala. Bisitarien urteko kopurua errekorretik hur egotea gero eta ohikoagoa da, aurten bertan historiako jentetsuenetan bigarrena izan da. Orain dala lau urte izan zan onena alde horretatik. Ganera, uste dot museoaren prestigioa sendotuz doala. Hau urte askotako lanaren emoitzea da, urterik urtera museoa aurrerapausuak egiten joan da. Gaur egun, programazino ondo finkatua dauka, prestigio itzela Espainian eta munduan.\n5.- Urte askotako lanaren ondorioa da egoera gozo hau, zure esanetan. Zeren aldeko apustua egin dozu zuk zuzendari izan zaren artean?\nAlde batetik, erakusketak, jakina, horreek diralako publikoa mobiduten dabenak, museoari bizia emoten deutsienak. Erakusketei esker, museoa erakunde dinamikoa da. Argitalpenak be bultzatu doguz, modu horretara gure bildumearen barri zabaldu dogu. Modu sistematiko baten gure bildumea ezagutzera emotea beti begitandu jat interesgarria. Horrezaz gan, erosketen bidez ahalegindu naz bildumea modu naturalean zabaltzen. Amaitzeko, apostu berezi bat be egin nahi izan dot, museo honen izakereagaz guztiz bat datorrena: Euskal artearen aldeko apostua. Arreta handia emon nahi izan deutsat euskal arteari, ez bakarrik azkenaldion egindakoari, ezpada edozein sasoitakoari. Dan-dana ezin izan dogu landu, baina euskal artean sakon aztertu barik egon diran hainbat alderdi jorratzeko pausoa egin dogu.\n6.- Lehen be aitatu dozu krisi ekonomikoa. Zenbateraino eragin eutsan Arte Eder Museoari?\nNire agintaldiko bigarren zatia baldintzatu egin dau krisi ekonomikoak, hori holan da. Errekorteak egon dira, baina hori guri pasau jaku eta beste museo askori be bai. Azkenean, errekorte horreek goitik behera baldintzatu dabe gure politikea, bai artelan barriak erosteko orduan, bai erakusketa jakin batzuk antolatzeko orduan. Diruaren ordez, asmamena eta zorroztasuna erabili behar izan doguz.\n7.- Miguel Zugaza izango da zuzendari barria, museoa ondo ezagutzen dau. Zelan hartu dozu izendapena?\nEderto hartu dot, erabagi bikaina begitandu jat. Kontuan hartu behar da, museo hau berezia dala eta Miguelek hona bueltau nahi izatea albiste bikaina iruditu jat, berak ondo ezagutzen dauelako hau. Museoaren zirrikitu eta sekretu guztiak ezagutzen ditu, baina baita inguruko lurralde kultural guztia be. Arte unibersalaz gan, bertoko arteari eskaintzen deutsan arreteak egiten dau museo hau berezi eta Miguelek ondo baino hobeto ezagutzen dau hori.\n8.- Ze erronka izango ditu zure ondorengoak?\nBa, ez daukat idearik be. Hara, nik uste dot bakotxak topetan dituan erronkak norberak egindako plangintzen ondorio dirala. Orduan, berak museorako diseinetan dauen planaren arabera, erronka batzuk edo beste batzuk agertuko jakoz. Erronkak ez dagoz lehendik finkatuta. Dana dala, nik uste dot, museoak baldintza edo erronka biri aurre egin beharko deutsela ezinbestean: Batetik, aurrekontu sendoagoa eta, bestetik, museoa handitzea, arlo fisikoan esan nahi dot. Pentsetan dot, horreek auzi biak funtsezko piezak izango dirala hurrengo zuzendariaren zereginetan eta museo honen etorkizunean.\n9.- Beste alde batetik, urtea amaitu barri, 2016ko datuen barri emon dau Arte Eder Museoak. Igaz 270.000 bisitari joan ziran. Ze balorazino egiten dozue zuzendaritzan?\nBa oso pozik gagoz, nik balorazino bikaina egiten dot, besterik ez genduan behar! Igazkoa nire azken urte osoa izan danez museoaren gidaritzan, pozarren nago holako zenbakiak lortu izanaz. Erakusketak arrakastatsuak izan dira. Ganera, nabarmendu nahi dot, 2016an lortu dodala, azkenean, beti pentsau izan dodan moduko urte bat egitea. Hau da, hiru erakusketa klase nagusiei arretea emonda, antxinako artea, arte garaikidea eta euskal artea. Antxinakoan, Luis de Moralesena lako erakusketa garrantzitsu bat antolatu ahal izan dot, garaikideen artean be hiperrealismoarena oso ondo egon zan eta euskal artean Carmelo Ortiz de Elgeari eskainitako erakusketea aitatuko neuke. Alde horretatik, 2016ak perfekto urten dau, urtero egin nahi izango neukeen modura. Ganera, bisitarien aldetik erantzun bikaina izan dau gure proposamenak.\n10.- Bilbora gero eta bisitari gehiago datoz, batez be udan. Esan leiteke Arte Eder Museoak asmau dauela azkenean horreek bisitariak erakarten?\nBai, datuak ikusi besterik ez dago. Udan oso nabarmena da eta, horri esker, aurtengo udan errekorrak apurtu doguz. Ikusi dogunez udea sasoi berezia dala, atzerritar asko egoten diralako, erakusketa jakin batzuetan jarri dogu arretea. Garagarrilean 22.000 bisitari izan genduzan, abuztuan 59.500 eta irailean 72.800. Gure historiako udarik onena izan da eta, horregaitik, pentsetan dot zeozer ikasi dogula urteotan.\n11.- Eta bilbotarrek badaukie museora joateko ohiturarik?\nBai, gure publikoa oso fidela da. Museora datorren jentea hemen ingurukoa izaten da. Gure datuen arabera, bisitarien % 80 hemengoak dira, Bilbo eta Bizkai aldekoak. Ohiturea eginda daukan publikoa da gurea, bere egunerokotasunean sartzen da lantzean behin museora etortea. Publikoak gure museoari deutson maitasuna Museoen Lagun diranakan be ikusten da, asko dira. Inaugurazinoetan be igarten da jentearen beroa.\n12.- 2017rako, zeintzuk izango dira museoaren proposamenik deigarrienak?\nBa, duda barik, laster baten zabalduko dogun erakusketea, Renoir-ena [Renoir: Intimidadea, zezeilaren 7tik maiatzaren 15era], izango da aitagarrienetako bat. Zezeilaren hasikeran inaugurauko dogu eta urteko proposamenik indartsuenetako bat izango da, alderdi mediatikotik, Renoirrek izen handia dauelako.\n13.- Orain arte, eguaztenetan doban sartu ahal izan da museoan. Aurrerantzean, eguazten arratsalde eta domeka goizetan. Zer dala eta aldaketa hori?\nEguaztenetan jente larregi ez pilotzeko hartu dogu erabagia. Audientzia handiko erakusketetan arazoak izan doguz, eguazten batzuetan 8.000 lagun be alkartu dira aretoetan. Gure museoak badauka horri aurre egiteko egitura bat, baina zailtasunakaz. Orduan, doban sartzeko egunak bitan banatzea erabagi da, eguazten goizen eta domeka arratsaldeen artean.\nGanera, domeka arratsaldeetan museoa doban ipinita, urian jarduera kultural gitxiko ordu horreek dinamizetan lagundu nahi dogu. Uste dogu uriari bizia emongo deutsala domeka arratsaldeetan, edo horretan lagunduko dau behinik behin. Jenteak etxetik urtetea bilatzen dogu, museora etorteko eta, bide batez, uria okupetako, domeka arratsaldeetan bizia egon daiten eta Bilboko kaleak topaleku izan daitezan. Uriari onurea ekartea da asmoa, ze hori da gure zereginik garrantzitsuena, gu ez gagoz bakarrik, gu uriaren egiturearen parte gara.\n1. Javier Viar (argazkiak: Bilboko Arte Eder Museoa) | Ikusi handiago | Argazki originala\n2. Ortiz de Elgeari eskainitako erakusketea | Ikusi handiago | Argazki originala\n3. Renoirren erakusketea helduko da museora laster | Ikusi handiago | Argazki originala\n4. Museoaren zaharbarritze proiektuaren aurkezpenean: Viar, Unai Rementeria Bizkaiko Ahaldun Nagusia eta Iberdrolako ordezkaria | Ikusi handiago | Argazki originala\n5. Museoaren Patronatuaren batzarra | Ikusi handiago | Argazki originala


Errekor zifrak euskal turismoan urrian - Ekonomiaren KZ\nErrekor zifrak euskal turismoan urrian\nUrrian 286.392 turista sartu ziren EAEko hoteletan, 2020ko hil berean baino % 161,8 gehiago, eta covid pandemiaren aurreko zifrak urritu ziren, 2019ko urrian erregistratutako bisita-kopurua baino % 3,4 gutxiago izan arren.\nEustat Euskal Estatistika Erakundearen datuen arabera, urrian 286.392 ostatu-gau zenbatu ziren, hau da, urte arteko % 155,9ko igoera, baina horrek esan nahi du duela bi urteko urriko zifrak baino % 6,8 gutxiago daudela oraindik.\nArabak 38.976 turista jaso zituen, 76.842 gaualdi egin zituztenak, hau da, % 122,6 eta duela urtebete baino % 130,8 gehiago. Bizkaian sarrerak % 187,7 igo ziren 125.768ra iritsi arte eta gaualdiak % 155 232.883ra arte. Gipuzkoan 121.648 bisitari izan ziren ( % 152,6) eta gaualdiak 227.024 ( % 166,8).\nUrrian Euskadira hurbildu ziren turista gehienak beste autonomia-erkidego batzuetatik etorri ziren; zehazki, 188.210 pertsona (duela urtebete baino % 126,7 gehiago) eta 355.239 hotel gau kontratatu zituzten ( % +119,2). Atzerriko bisitariak % 272,1 gehitu ziren, 98.182ra iritsi arte, eta 181.510 gaualdi egin zituzten (+%280,7).\nBatez besteko egonaldia 1,87 egunekoa izan zen Euskadi osoan, hau da, 2020ko urrikoa baino laburragoa, orduan 1,92koa izan baitzen eta 2019ko hil berekoa, orduan 1,94koa izan baitzen.\nPlazen okupazio maila % 54,2ra iritsi zen, duela urtebete baino % 31,1 gehiago, baina duela bi urte baino % 5,6 gutxiago. Eguneko batez besteko tarifa 88,51 eurokoa izan zen Euskadi osoan. Gipuzkoan izan ziren preziorik altuenak (95,03 euro), ondoren Bizkaian (85,01 euro) eta Araban (80,82 euro).\nGela bakoitzeko diru-sarrera 57,03 eurokoa izan zen. Gipuzkoa izan zen lurralde errentagarriena (63,73 euro), ondoren Araba (56,15 euro) eta Bizkaia (51,71 euro).\n← Eusko Jaurlaritzak merkataritzaren modernizazioa bultzatuko du 2022an\nCAFek Castejonen duen lantegiak hurrengo bi urteetarako lana ziurtatu du →\n20 milioi euskal merkataritza sustatzeko laguntzetan


Ipuinak by eguzkiberrialdizkaria - issuu\nEgunero bezala, ostiral arratsalde hartan ere herren bat eta itsu bat herribidean paseatzera atera ziren. Bat-batean ikaragarrizko euri jasa hasi zuen.Horregatik azkar-azkar etxera itzultzea erabaki zuten. Baina bidean zegoen zubi bat pasatu beharra zeukaten. Bertara iritsi zirenean, urez gainezka zegoela konturatu ziren.\n-Ai ene Andres, ezin dugu pasa-esan zion Joxe herrenak Andres itsuari. Arrazoi duzu, zerbait egin beharko dugu etxera iristeko . -Baina zer? Zuk ez duzu ezer ikusten eta nire egurrezko hanka lokatzetan sartzen badut erori egingo naiz. Ala da Joxe.Ea , itxaron dezagun unetxo bat haritzaren azpian. Ordu pare bat itxaron ondoren berriro inguratu ziren zubira, baina errekako urak gorantz zihoazen, eta zubia erabat estaltzen zuen. -Begira Andres -esan zuen Joxek -Ideia bat daukat. Zuk ni bizkarrean eramango nauzu, zu izango zara nire hankak eta ni izango naiz zure begiak.\nNik gidatuko zaitut. Andresek buruarekin baietz esan zion. Salto batez Joxe Andresen bizkarrera igotzen saiatu zen, baina saltoan bere egurrezko hankarekin Andresen ipurdian ukitu zuen. Biak balantzaka eta balantzaka lurrera erori ziren. Urak indar handia zeraman eta elkarri ondo helduta lortu zuten halako batean lurretik altxatzea. Joxek mina hartu zuen. Egurrezko hanka ia erorian gelditu zitzaion. Baina berriro saiakera bat egitea erabaki zuten. Oraingoan bai, harri bat aurkitu zuten eta haren gainetik lortu zuen Andresen bizkar gainera igotzea: -Lasai joan Andres, nik gidatuko zaitut.Esan zuen Joxek.Horrela hasi ziren zubia pasatzeko ahaleginetan. Andres orain dela urte pare bat itsutu zen,gaixotasun baten ondorioz.Joxek berriz istripu larri bat izan zuen , bertan galdu zuen hanka. -Kontuz orain Andres- esan zuen Joxek-.Ur korrontetxo bat zeharkatu behar dugu. Laister iritsiko gara zubiaren beste aldera. -Ondo da Joxe poliki-poliki joango naiz makilaren laguntzaz,bainaâ€Śtxuleta gutxiago jan behar dutizu, zure ipurdi aldeak asko pisatzen du eta.Joxek irribarre egin zuen, Andresek Joxeren aginduak jarraitzen zituen. Andresek estropoezu txiki bat egin zuen, baina ez zen erori nahiko sasoi ona bai zuen. Jendea iristen hasi zen zubiaren beste aldera eta haietako batzuk soka bat bota zieten heltzeko. Lehenengoan ez zuten lortu, baina ekin eta ekin halako batean Joxek lortu zuen soka hartzea eta horrela iritsi ziren zubiaren beste aldera,jendearen txalo artean. Joxeri hanka berri-bat oparitu zioten eta Andresi, berari laguntzeko gida txakurra. Biak egunero pasatzen ziren leku beretik baina orain txakurra zuten lagun.Behin eta berriro kontatzen zituzten egun hartako abentura.\nLEIRE IMAZ MUNDUATE\nLAREOKO IBILALDI MISTERIOTSUA\nHau nire lagunei eta niri, Maialen, gertatutako istorioa da, 2013ko urriaren 8an gertatutakoa, orain dela gutxi, Aralarrean gertatu zen ibilaldi batean.\nNire lagunak eta ni oso bihurriak gara, alaiak eta bihotz onekoak. Bat edo beste onak gara sekretuak gordetzen, baino istorio hau entzundakoanâ€Ś Beno, beno hasi gaitezen ba istoriorekin, hau dena horrela hasi zen:\nGoizeko 9:00 ziren autobusa hartu genuen, nire bikotea Eleder zen, Iratzena Aratz, Hegoiena Aitzolâ€Ś Abiatu ginenean oso urduri nengoen beti bezalaxe.\nBat batean autobusa gelditu egin zen eta norbaiten ahotsa entzun zen Mari Pilirena zen beste gelakoen irakaslea, oso gaiztoa eta zorrotza da beste gelakideak beti negarrez joaten dira amarengana. Berriz, gure irakaslea oso txintxoa eta bihotz onekoa da eta bihurri xamarra, gu bezala, Rosalia izena dauka.\nAutobusetik jaitsi eta Lareoko urtegiko bidea hartu genuen. Orduan hasi ginen nire lagunak eta ni:\n- Ze polita den bide hau- esan zuen Elederrek - Bai egia da!!!!- erantzun zion Hegoiek - Begira Mari Pili dago hor txantxaren bat egiten al diogu????- esan zuen Aitzolek - Ez hobeto ezetz- Leirek esan zuen. Leire ez da hain bihurria besteak bezala ez da asko dibertitzen egiten ditugun gauzekin . - Bai, oso ona izango zen- esan nuen. - Ez!!!!!!!!!!! Eta hor konpon!!- egin zuen oihuka Leirek. - Ondo da, Leire- esan genuen denok Beste aldetik guk ez genekien baino San Martin Txiki, Mikelats, Atarrabi, Mateo Txistu eta Aker janaria preparatzen ari ziren â€œ sukalde zaharreanâ€? bitartean Marisorgin, Marizikin eta Marimunduko sorginak sartu egin ziren eta esan zuten:\n- Ezkutatu, kontuz ume batzuk datozela!!!!!- esan zuen Marimundukok - Lasai hemen ez gaitu inork ikusiko eta- esan zuen Mateo Txistuk. - Hor daudela ba, kontuz!!!!!- Marizikikinek. Ba al dakizu zein ziren ume horiek? Ba nire lagunak eta ni ginen!!! Orduan ni aho zabalik gelditu nintzen eta hasi ginen:\n- Marimunduko, Atarrabi, Marizikin, Mateo Txistuâ€Ś Ahhhhhh!! Nire Ataungo pertsonai gustukoak dira!!!!!!!!!!!!!!!- esan zuen Lidek pozik. - Xxxxxxxxxx isilik, entzun egingo dute beste jendeak gu hemen bizi garela- jarri zion eskua ahoan Lideri Marizikinek eta oso zikina zegoela esaten du Lidek. - Orduan hau gure arteko sekretua da ezta???- esan nuen nik. - Bai hau gure sekretua da- esan zuten Ataungo pertsonai guztiek. - Gero bueltan ikusiko gara.- esan zuen San Martin Txikik. - Ongi da-. esan genuen guk eta beraiek Nire lagun guztiak oso ondo sentitzen ziren pertsonai mitologiko horiek ezagutzeaz eta Leire ere. Baina gauzak txartzen ari ziren Mari Pilik norbaitekin hitz egiten entzun zigun. Eta esan zigun:\nZeinekin ari zineten hitz egiten?- esan zuen haserre Mari Pilik Inorrekin ez Mari Pili- esan zuen Nahiak Seguru zaudete???? Bai oso seguru- esan nuen nik. Ondo da. Ondo da ez, Ataungoâ€Ś- esan zuen Lidek eta hori esandakoan Elenek ahoa tapatu zion. Zer esan duzu?? Ez du ezer esan-.erantzun zuen Nahiak galderari. Beno ba agur eta ez egin bihurrikeriarik. Agur!!!!!!- esan genuen neskak denak batera Ez, ez ditugu bihurrikeriarik egingo- esan zuten mutilek Eskerrak, gutxigatik, bestela jakin egingo zuen geure sekretua-. esan zuen Leirek\nOrduan ia hamaiketakoa jateko lekura ailegatu ginen eta han Torto zegoen aho zabalik geratu ginen oso itsusia zen baina aho zabalik, orduan hamaiketakoa hartu eta abiatu egin ginen.\n35 minutu pasatu eta Lareoko urtegira ailegatu ginen beste gelakoekin hitz egiten hasi ginen:\n- Ba, ba al dakizue zeintzuk bilatu ditugu koba batean? esan zuen Lidek pozik - Zeintzuk?- esan zuen beste gelako Junek - Ba.. Ataungo pertsonai ospetsuak- erantzun zuen Lidek. - Zergatik kontatu duzu???- esan nuen nik. - Pozik nengoelako - Baino sekretua zen- esan zuen Leirek. - Sekretua??? Ez nekien-. esan zuen Lidek triste aurpegiarekin. Orduan beste gelakoak kontatzen hasi ziren beraien gelakoei eta gure gelakoei ere eta mundu guztia konturatu egin zen. 25 minutu pasatakoan buelta hartu genuen .\nBeste 35 minutu barru â€œsukalde zaharreraâ€? ailegatu ginen eta esan genuen:\n- Lidek ez dituelako gauzak ondo entzuten eta gordetzen gure sekretua kontatu egin du-. esan zuen Elederrek oso haserretuta. - Egin duela zer???- esan zuen Marimundukok. - Esan dizut sekretua kontatu duela- esan zuen Elederrek aspergarri. - Zer egingo dugu orain??- esan zuen Akerrek. - Ez dakit, zer egin- esan nuen nik. - Nik badakit zer egin- esan zuen Marizikinek. - Zer??????- esan zuten mutilek. - Zergatik ez dugu sorginok konjurua eta edabea prestatzen jendea ahazteko gu hemen bizi garela ezik zuek??- esan zuen Marisorginek. - Ideia berdina eduki dut- esan zuen Marizikinek. - Nik ere- esan zuen pozik Marimundukok. Edabea eta konjurua preparatu zuten eta hasi ziren:\n- Ibilaldira etorri diren ume guztiak ezik gure lagunak ahaztu egin behar dute dena eguzkia atera aurretik- esan zuten sorginek. - Baino eguzkia orain ari da ateratzen- esan zuen Aitzolek. - Bai orain ari da ateratzen eta jendea ahazten ari da- esan zigun Marimundukok. - Bai egia da- esan zuen Hegoiek. - Lortu egin dugu- zegoen Aratz pozik. - Denok batera lortu dugu, batera!- esan zuen Iraitzek. - Bai, saiatuta edozer gauza lortuko daiteke!!!- esan zuen Marizikinek. - Gaur gauza berriak ikasi ditugu- esan genuen denok. Agurtu eta autobusera itzuli ginen eta hortik aurrera sekretua ondo gorde genuen.\nHori da nire lagunei eta niri gertatutako istorioa.Polita ezta??? Seguru gustatu zaizuela!\nMAIALEN MIELGO DIEGO\nUMEAK ETA SORGINAK\nGaur kontatu behar dizuedan istorioa orain dela urte batzuk gertatu zen; 1918. urtean hain zuzen ere. Garai honetan mendian ibiltzeko ohitura handia zegoen, jendea baserrietan bizi baitzen. Ez zeuden errepideak eta mendiz-mendi\nmedikuarengana joateko â€Ś Egun batean, Ataun izeneko herri txiki polit bateko plazan lau lagun elkartu ziren. Aritz, Urtzi, Intza eta Sara. Arratsalde tristea zegoen, euria baitzegoen eta aspertuta zeuden. Ez zekiten zertan jolastu. Mundu guztia etxera joan zen baina lau lagunak ez zuten etxera joan nahi; hemen bestela ukuiluko lanak egin beharko zituzten eta. Orduan Intza herriko istorio batekin gogoratu zen: -\nAizue, gogoratzen zarete behin maisuak nola kontatu zuen Puterriko mendian sorginak zeudela?\nBai, egia da, han dagoen kobazulo batean bizi omen diraesan zuen Aritzek.\nAi ene! Ez zarete ni pentsatzen ari naizena pentsatzen egongo, ezta?. Beldurra ematen didazue – esan zuen Urtzik.\nBa bai, ideia ona izan daiteke Puterria igotzea hori egia den ikustea – esaten du Sarak\nEz dakit, benetan niri beldurra ematen dit. Gainera eguraldi oso txarra dago.\nBa, ez zaitez kexatzen hasi Urtzi. Ez baduzu etorri nahi, etxera joan zaitez- esaten dio Intzak.\nUrtzi pentsakor geratzen da, berak ere jakin mina dauka eta etxean ez da lasai egongo. Horregatik bere lagunekin joatea erabakitzen du. Aritzek bere aitonaren gurdia dauka eta denak bertara igo eta abiatu dira azkenik Puterrira. Ordu bete igaro denean iritsi dira mendira igotzeko bideraino. Eguraldi benetan txarra dago, baina hala eta guztiz ere han doaz laurok gorantz. Bi ordu ibili ondoren, nekea eta gosea agertzen hasi da gure lagunen gorputzetan. Gainera eguraldia oraindik gehiago txartu da. Zerua beltzbeltza jarri da eta … tximistak eta trumoiak hasi dira. Orduan Urtzik esaten du: - Lagunok goazen lehenbailehen hemendik. - Baina nora joan behar dugu?- esan dio Sarak. -Begira, hor aurreraxeago kobazulo bat dago – dio Intzak. - Egia da, goazen korrika batean-esan du Aritzek.\nDenak korrika hasi ziren eta kobazulo barrura sartzea lortu zuten. Bertan zeudenean, han zeuden harkaitz batzuen gainean eseri ziren. Halako batean Aritz negarrez hasi zen. - Zer duzu adiskide?- esan dio Intzak - Beldur naiz. Lehen ez dizuet ezer ez esan ez nuelako zuen aurrean gaizki geratu nahi. - Ba badakizue niri berdina gertatzen zait, begira nire eskuak, dardarka ditut. â€“ dio Sarak. - Ai ene, ba ni ez naiz gutxiago. Nik baita beldurra daukat.- diote Urtzik eta Intzak. Horrela ari zirela, kobazuloan argi bat ikusten hasi ziren. Baita abesti eta dantza batzuk entzuten ere. - Zer da argi hori?- dio Intzak. - Eta Musika hori?- esaten du Urtzik. - Goazen ikustera.- erantzuten du Aritzek. Denak negarra egiteari utzi zioten eta han abiatu ziren kobazulo barrurantz. Eta halako batean kobazuloa zabaldu egiten da. Han zeuden Marimunduko, Marisorgin eta Marizikin gustura abesten eta dantzatzen. Lau lagunak aho zabalik geratu ziren, ezin zuten sinistu beraien begiak ikusten ari zirena. Benetakoak ziren. Maisuak arrazoi zuen. Horrela zeudela, sorginak isildu egin ziren eta beraiei begira jarri ziren. Berriro beldurra sentitzen hasi ziren lau lagun hauek. Baina honela esan zien sorginak:\n- Egon zaitezte lasai, ez da ezer gertatzen, ez dizuegu ezer ez egingo. Guk Ataungo herritarrak asko maite ditugu. Beti lagundu izan gaituzte behar izan dugunean. Horregatik gu beraiek babesten ibiltzen gara. - Benetan? - Bai, soroetako lanak atzeratuta badoaz, guk gauetan lan horiek aurreratzen saiatzen gara. Eta gaur, zuei lagunduko dizuegu etxera onik bueltatzen. Zer iruditzen zaizue? - Asko eskertuko genizueke eta gure etxeetan ez dakite ezer ez. - Ba zerbait jaten duzuenean joango gara. Denok elkarrekin afaldu zuten eta gero erratza magikoetan igo ziren. Lau lagunek ez zekiten nola erabiltzen ziren. Orduan sorginak hitz magikoak esan zituzten: â€œ Sasi guztien gainetik eta laino guztien azpitikâ€? Erratzak martxan jarri ziren bakoitza bere etxera eramanez. Gau horretan arratsaldean gertatutakoarengatik ez zuten lo askorik egin. Baina pozik zeuden sorginak lagun zituztela jakin zutelako. Gainera hurrengo goizean Aritzek bere baserriko atarian aitonaren gurdia topatu zuen.\nEgun batean ba ziren bi mutiko, Peio ta Ander eta unibertsoa gustatzen zitzaien. Peio eta Anderren aitak diru asko zutenez e plan bat pentsatu zuten; planetetan gauzak egitea. Aitari gustatu zitzaion ideia. Lehenengo planetan, Neptunon, eski pistak egiten hasi ziren eta jende asko joaten zen. Geihenak extralurtarra ziren, batzuetan beraien indarrekin meteoritoak botatzen zituzten eta ilargia eta eguzkia harrituta geratzen ziren. Bigarren planetan kotxe karrerak egiten zituzten, Saturnon, sarrera merkek zauden. Hirugarren planetan, Jupiterren, futbol zelaia zegoen unibertsoko, liga eta partidu bereziak egiten ziren. Laugarren planetan Uranon, uretako txapelketa garrantzitsuak. Bostgarren planetan, Marten arazo bat zegoen: -Peio planeta honetan ezin da pelotan jolastu. -Zergaitik ezin da jolastu Ander? -Marten lurra beroa dago eta gainera begietan mina ematen du. -Zer egin dezakegu planeta hontan?.- Galdetu zuen Peiok.\nPeio pentsaten jarri zen, hortik minutu gutxira esan zuen: -Itsasotik martera tubo azkar bat jarri behar dugu bero pixka bat kentzeko. -Bai, oso ondo gainera plataforma batzuk jarriko ditugu, eta beraien gainean frontoia. Pentsatutako guztia egin ondoren pelota txapelketak hasi ziren. Bai jokari eta baita ere jendeak oso gustora ikusi zituzten txapelketak. Hurrengo planeta Artizarra izan zen. Han jolas-parke bat eraiki zuten: toboganak, noriak,` montaña rusa´, ohe elastikoak, autokotxeak, tiropitxon, txiki park… etba, jarri zituzten. Artizarra izan zen estralurtarren umeen planeta. Azkenekoa Lurra, Aitor eta Peiok planetako estralurtarrei ibilaldiak antolatzea pentsatu zuten: Niagarako ur-jauzietara, Txinako harresia, Big Ben, Matxu Pitxu, Niloko piramideak, Abu Simbel, Eifel Dorrea, Moskuko “Plaza Gorria”, Pisako Dorrea, Mallorka eta Menorkako hondartzak, Bilboko Guggenheim, San Ferminak, Donostia e,a. Peio eta Ander dena bukatutakon oso gustora zeuden beraien ametsa lortu zutelako. Jarraipen asko izan zuten extralurtarren partetik. Beraien gurasoak diru asko lortu zuten. Horren bidez extralurtarrak Lurra askoz hobe\nezagutu zuten. Hala bazan eta ez bazan atera dadila kalabaza San Martingo plazan.\nAMETS ZIRRARAGARRIA! Neguko egun hotz eta elurtsu batean Lide eta Maialen bere logelan zeuden argazkiak ikusteaz asperturik. Lide eta Maialen ahizpa bikiak ziren. Argalak, ile hori eta begi urdinekoak, amaren antzera. Beraien artean oso ondo konpontzen ziren, batzuetan liskarrak edukitzen zituzten, baina biak oso bihotz onekoak ziren eta konpontzen zituzten. Bikiak ziren, baina oso gustu desberdinak zituzten. Asperdura guztia joan zitzaien birramonaren argazkiak topatu zituztenean. Biei, txikiak zirenetik, gustatzen zitzaien izotzetan patinekin ibiltzea bere birramona ibiltzen zen bezala, hau patinatzaile profesionala bilakatu baitzen. Lidek eta Maialenek bere logelan zuten, toki sekretu batean gordeta, beren birramonak idazten zuen egunerokoen liburuxka, benetan izugarrizkoa zen. Bertan jartzen baitzituen bere sekretu guztiak. Euren osabak oparitu zizkien izotzaren gainean ibiltzeko patinak haien urteetan eta sekulako ilusioa zuten haien gainean lehenengo aldiz ibiltzeko. Baina gurasoek, txikiak omen ziren eta, ez zieten oraindik uzten. Halako batean, gelako atea jo zuen norbaitek. Dena azkarazkar jaso zuten inork ezer ez sumatzeko. Aita zen, ea nahi zuten lerekin elurretara joan galdezka. Gure lagunek baietz erantzun zuten berehala. Armairutik txanoa, eskularruak, bufanda eta buzoa atera zituzten eta gurasoek lagunduz jantzi ziren. Amak behin eta berriz esan zien poliki ibiltzeko, Maialeni batez ere, bi hilabete zirelako, bizikletatik erori eta erradioa puskatu zuela, nolako sustoa! Etxe aurrean sekulako zelaia zuten, aldapa eta guzti. Lerekin ibiltzeko primerakoa, baina zuhaitzetako adarrekin kontuz ibili beharra zuten, begietara ez sartzeko edo. Txakur bat ere bazuten â€œBiziâ€? izenekoa, pintoa. Elurretan pirika ibiltzea oso gustuko zuen, baita bere pilotarekin alde batetik bestera korrika ibiltzea ere, zeharo zoratua jartzen zen haren atzetik.\nAfal ordura arte ibili ziren gelditu gabe. Nekagarria zen aldapa igotzen eta jaisten ibiltzea denbora guztian, pentsatu zuten ederki etorriko zitzaien gaur egungo eskailera elektriko horietako bat. Denbora azkar joan zitzaien, etxe barrura sartu arropaz aldatu eta afaltzera joan ziren. Ez zuten oso aurpegi ona jarri kazuelan arraina saltsan zutela ikustean, kexaka hasi ziren ez baitzitzaien arraina gustatzen. Baina, ez zuten erremediorik. Gainera, amarekin tratu bat eginda zuten: afaria fundamentuz egiten ez bazuten ez zegoela telebistarik. 9:30ak arte soilik egon ziren telebista ikusten, hurrengo egunean zortzietan jaiki behar zutelako eskolara joateko, pereza galanta izan arren. Erdi lotan eraman zituzten ohera. Lide, ordea, bere ametsetan murgildu zen. Bazekien gurasoek ez zietela uzten patinekin ibiltzen, arriskutsua zela iruditzen zitzaielako, lehenengo aldia izateaz gainera ikasi gabe zeudelako oraindik. Maialen oraindik behar den bezala sendatzeko zegoen izan zuen erorikoaren ondorioz eta beldurrez zeuden. Gau batean, isilisilean biak etxetik alde egin zuten bakoitzak bere motxilan patinak, birramonaren eguneroko liburuxka eta eskuan linterna bat zutela. Bidean aurrera zihoazela hartu zuten ezustekoa, ikustean izotzaren gainean ibiltzeko kantxa itxita zegoela. Pentsatzen jarri ziren eta birramonak idatzitako egunerokoa atera zuten motxilatik ea han argazkiren bat edo aurkitzen zuten, esku artean jarri eta Maialenek linternarekin enfokatzen zuen bitartean Lidek bi orrialde erantsita ikusi zituen. Banatzen saiatu zenean argazki bat aurkitu zuen bertan, patinatzeko kantxa baino urrutiago zegoen toki bat azaltzen zen. â€œEz du, ba, oso urruti egon beharâ€? esan zion bere buruari. Aurrera jarraitu zuten bide estutik barrena. Azkenean iritsi ziren eta, ziurtatzeko, argazkiari begira jarri ziren, dena berdinberdina zen. Konturatu ziren argazkian gurutze bat eginda zegoela. -Baina, zer esan nahi zuen horrek?- garrantzirik eman gabe, patinak jantzi eta patinatzen hasi ziren.\nHalako batean, izotza pitzatzen hasi zen eta â€Ś -Kkkrrrrrrrrrraaaaaaasssssskkkkk!â€“ dena behera erori zen, Lide eta Maialen tartean zirela. Buruko ederra hartu zuten eta erdi zorabiaturik esnatu ziren kobazulo baten barruan, inguruan mota guztietako diamante eta perla zituztela. Zoriontsu eta parrez algaraka motxilan diamanteak sartzen pasa zuten denbora gehiena. Kobazuloak ateratzeko irtenbide asko zeuzkala konturatu ziren arte. Zein zen, ordea, euren etxera bueltan eramango zituena? Dena ilun zegoen eta linternen argiak ez zuen asko iraungo, pilarik ere ez zuten jartzeko. Marrazki bizidunetan lehen gizakiak sua egiten zuen antzera saiakera batzuk egin zituzten, bi harri elkarren kontra joz, baina ez zuten trebetasunik horretarako. Kobazuloetako batean sartu ziren, baina berriro ere hasierako lekura irten ziren. Nekaâ€“neka eginda zeuden eta lo egiteko posturan jarri ziren. Halako batean, ahots bat entzun zuten. Pentsatzen jarri ziren eta buruari hainbat buelta eman zioten, baina ez zuten antzematen norena zen, oso ezaguna egiten zitzaien arren. Isiltasuna nabarmena zen koba barruan eta, berriro ere, ahots bat entzun zen eta irudi bat ere bai agertu zen. Maialen segituan konturatu zen nor izan zitekeen: -Birramona, hor al zaude? Zu al zara? -Bai, neu naiz, politak. Zer egiten duzue hemen barruan? Bi ahizpak liluraturik gelditu ziren, ezin zuten sinetsi gertatzen ari zena. Lidek berehala erantzun zion: -Lehenengo aldiz patinen gainean ibiltzeko gogoa genuen eta gurasoei ezer esan gabe etxetik isilean atera gara. Zure egunerokoen liburuxka jarraituz, ur izoztuen barrena, honaino iritsi gara eta orain ez daukagu hemendik ateratzeko irtenbidearen arrastorik. -Lasai, txikitxok. Zuek itxi begiak eta etxeraino eramango zaituztet, ezer gertatu ez balitz bezala. Ikusiko duzue!\n- Baina nahi al duzue neuk patinetan nola ibiltzen den erakustea? - Zer esaten ari zara? Bai horixe, hori da gure nahia. Birramona alboan zutela eta bere ahots goxoaren inguruan biraka hasi ginen, guk uste baino errazago ibiltzen zen patinen gainean â€Ś Goizean, ezer pasa ez balitz bezala, iratzargailuak 8:00etan puntual jo zuen. Handik hilabetera Lide eta Maialenen urtebetetzeko oparia izan zen patinatzen ikasteko ikastaroa. Bertan lagun asko egin zituzten eta lehen aldiz txapelketa batean brontzezko medaila lortu zuten, birramonaren bidea jarraituz. Aitana PĂŠrez Auzmendi. 6. maila 2013-11-29\nEZUSTEKO ATSEGINA Naia, 11 urteko neskato bat zen eta, ia egunero bezala, zortzietan jaiki zen eskolara joateko. Arropa jantzi, orraztu eta sukaldera jaitsi zen gosaltzera. Eskolako azken eguna zuen, laster Gabonak baitziren eta amak berarekin hitz egin nahi zuela esan zion: - Berri pozgarri bat eman behar dizut. - Zer da ama, esan azkar!- Naiak. - Ba igandean oporretara joango garela!- amak. - Ze ondo, eta nora joango gara?- Naiak. - Ba Kanadara, Niagarako urjauziak ikustera, hain zuzen ere, ze iruditzen zaizu?- amak. - Niri oso ondo, badakizu bidaiak asko gustatzen zaizkidala.– Naiak. - Ederki ba, mugi zaitez eskolara joateko ordua duzu eta!- amak. - Iuupi, agur ama!- Naiak. Horrela, Naia eskolako bidean jarri zen eta lagunei kontatu zien Gabonetan nora joan behar zuen. Denak harrituta utzi zituen eta etxera iritsi orduko maletak egiten hasi zen. Lehenengo bere txandal gogokoena hartu zuen, ondoren kamisetak, berokiak…eta, ahaztu gabe, eskularruak, bufanda eta txapela; hotz handia egingo baitzuen. Iritsi zen igandea. Denak oso urduri zeuden eta, aldi berean, pozik. Goizeko sei eta erdietan abiatu ziren Bilboko aireportura. Iritsi eta pixkabat itxaroten egon ostean, zera esan zuen altabozak “vuelo a Búfalo por la puerta 7, a las nueve.” - Hori da gure hegaldia!- Naiak..\n- Bai, goazen azkar!- aitak. Hegazkinean zortzi bat ordu pasa ondoren, zerbait arraroa sumatu zuten eta Naiak gurasoei helduz, galdetu zien: - Zer gertatzen da?. - Lasai, turbulentzia bat izango da!- amak. Baina arazo larria zuten pilotuek, hegazkinak arazo mekanikoak zituen eta lehen bait lehen lurra hartu beharra zuen hegazkinak. Honela, gogor eusteko esan zieten bidaiari guztiei eta gerrikoak janzteko. Hegazkinak lurreratzeko planari ekin zion; luzaroan izugarrizko zalaparta sentitu zuten denek, baina azkenean hegazkina gelditu egin zen, lurralde txuri-txuri baten erdian gainera. Pilotuek denak ongi zeudela ziurtatu zuten. Zorte handia izan zuten pilotuen trebetasunari esker. - Ondo zaudete?- galdetu zuen amak kezkaturik. - Ni bai ama eta zu, aita?- Naiak. - Ni ondo nago.- aitak. - Oso leku polita da, baina hotz handia egiten du.- Naiak. - Zer nahi duzu ba, Ipar Poloan geratu gara eta!- amak. - Kanadaren hego muturrera gindoazen eta iparrean geratu gara!- amak. Argi batzuk ikusi zituzten eta gerturatzea erabaki zuten, eskimalen herria zen baina oso txikia, iglu batzuk bakarrik zeuden. Frantsesez komunikatu ziren elkarrekin eta beraien igluetan pasako zituzten egun batzuk. Hegazkina konpondu arte beraien izotzezko etxeetan egon ziren. Hurrengo egunean jaiki eta arrantzara joan ziren. Oso ondo pasa zuten horretan, izotz plaka hautsiz arrantzatzen zuten. Naiak, bide batez, izotz\npista leun hartan irristaketan ibiltzeko aprobetxatu zuen eta, ondoren, harrapatutako arrainak bazkaldu zituzten. Bazkaldu ondoren, dena ilun-ilun jarri zen gaua balitz bezala. Arratsaldean paseo bat ematera joango zirela esan zien bertakoek, zerua garbi-garbi egoten zen leku batera, aurora boreala ikusteko asmoz. Ordu erdi bat oinez egin eta gero jendea nekatzen hasi zen, tartean Naia ere bai. - Zenbat falta da?- Naiak. - Gutxi, bost bat minutu, baina mereziko du bertan gauza harrigarriak ikusiko ditugu eta.- Amak. Iritsi ziren eta ez zen ezer nabari, baina esan zuten laster azalduko zela zerua kolorez beteta.Hamar minutu itxaroten egon ondoren, zerua berdea jarri zen. Zoragarria izan zen. - Ze polita!- Naiak. - Bai, ez dut inoiz horrelako gauza politik ikusi!- amak.\nNaturak erabat txundituta utzi zituen, magia barruraino sartu zitzaien eta azaldu ezin zuten sentsazio bat sumatu zuten, oso lasaigarria. Hurrengo egunean esan zieten hegazkina konpondu zutela eta etxera abiatuko zirela. Horrela, bertako lagunak agurtu eta hegazkinean sartu ziren gustura eta ikusi zutenarekin harrituta. Bilbora iritsitakoan autoa hartu eta etxera joan ziren, opor bikainak igarota.. Etxera iritsi orduko, aitona eta amona etorri ziren. - Kaixo, zer moduz ibili zarete?- amonak. - Gu oso ondo, baina ez gara Niagaran egon, baizik eta eskimaleen lurraldean- Naiak. - Nik badut opari bat zuretzat!-Aitonak.\n- A, bai? Emaidazu.ba!-Nahiak azkar asko. -Tori, ea gustatzen zaizun!- aitonak. Ba al dakizue zer oparia zen? Ba, liburu bat. Eta bere izenburua hauxe: IPAR POLOKO AURORA BOREALAK. Hura ikustean Naiak izugarrizko algara egin zuen. - Ja ja ja ja! Eskerrik asko, oroitzapen oso politak ekarriko dizkit burura aitona.- Naiak. LEIRE TOBAR AGIRRE. 6. maila 2013-11-18\nELUR PANPINA ETA GOKU Neguko goiz batean neska batek elur panpina bat egin zuen.â€?Elur Panpina Manâ€?jarri zion izena. Bitartean Goku bere plan maltzurra prestatzen ari zen .Guzti hau Aralar elurrez zuri-zuri zegoela gertatu zen. Gokuk beti izaten zituen plan maltzurrak eta honako hau pentsatu zuen: elur guztia kenduko dut eta horrela eguzkia ateratzen denean elur panpina urtu eta desagertu egingo da. Gokuk elurra kendu nahi zuen, baina panpinak bizia lortu zuen. Neskak panpina asko maite zuen eta orduan bizia eman zion .Neskak bere maskota izatea nahi zuen. Egun asko behar ziren elurra kentzeko: hiru hilabete. Gokuk elurra kentzeko makina zuen eta makina horrekin lanean hasi zen. Elur panpinak Goku ezustean harrapatu zuen eta borrokan hasi ziren biak; oso luzea izan zen. Lehenik elur panpinak azenarioak bota zizkion, gero Gokuk eguzki izpitxo batzuk bota zizkion baina elur panpinak erratzarekin saihestu zituen. Elur panpinak ezin zuen gehiago ezta Aralarrek ere orduan lamiak ,sorginak eta jentilak laguntzera etorri ziren lamiek ura elur bihurtu zuten\nsorginen laguntzaz eta jentilak Gokutaz arduratu ziren. Denei esker Aralar beti bezala zuri-zuri zegoen. Goku ez zuten hil baina bai konorterik gabe utzi. Goku esnatu zenean alde egin behar izan zuen. Goku Aralartik behera zihoala laguntza eskatu zuen baina inork ez zion jaramonik egin gaiztoa izan zelako eta han izoztu zen. Handik aurrera Ataundarrak oso zoriontsua izan ziren. 3.Maila\nJENTIL UMEAK MENDIAN GALDUTA Duela urte asko Ataunen, jentilak bizi ziren. Bazeuden hiru famili Lizarrustin bizi zirenak, koba ezkutu batean. Familia bakoitzak hiru seme zituen. Manex, Aitor eta Unai txikienak eta Mikel, Ander eta Aimar zaharrenak. Oso ondo bizi ziren eta denetik zuten jateko: oreinak, basurdeak, erbiak â€Ś ehizatutakoa ez zuten jateko bakarrik erabiltzen: arropak, mantak â€Ś egiteko ere bai. Jentil ume zaharrenak abentura zaleak ziren eta arratsalde batean\nbidegurutze bat zegoen eta han gizon bat zegoen. Hari galdetu zioten eta Muskira iristeko ezkerrerantz hartu behar zela esan zien. Hala joan ziren hirurak eskerrak emanez gizonari. Halako\nbatean, Muskira iritsi ziren eta han arratsalde bikaina pasatu ondoren, iluntzean, etxera abiatu ziren. Lehengo bidegurutzean ilunduta zegoen eta gizona ez zegoen galdetzeko eta asko ibili ondoren konturatu ziren galduta zeudela. Mikel negarrez hasi zen. Gurutza ezina zen erreka batera iritsi ziren eta\njentilak gosez eta beldurtuta zeuden. Gaua zen eta ezer ez zutenez ikusten han gelditzea pentsatu zuten. Harri batzuekin sua egin zuten. Asko ibili ziren eta oso nekatuta zeuden. Azkenean lo hartu zuten. Hurrengo goizean euren koban esnatu ziren eta denak oso zoriontsuak izan ziren. 3.Maila\nLEILA LAMIA Bazen behin lamia bat Leila zuena izena. Lamiak eder ederrak dira tripa bukaerarte eta hankak ahateenak dituzte. Egun batean Leila eta bere laguna errekan jolasean aritu ziren eta gauean ezin izan zuten lo egin, orduan Mariari bere lagunik onenari ideia bat bururatu zitzaion errekatik ateratzea eta paseo bat ematea Aia, San Martin eta San Gregoriotik, biei gustatu zitzaien, eliza joan ziren korrika, elizatik hasi zien paseoa egiten, San Gregorioa iritsi zienen lasai-lasai frontoian eseri ziren, gero Aia, gero buelta eman eta lo geratu ziren errekan. Hurrengo orraztera\nzirenean Leilaren orrazia ez zegoela konturatu ziren, pentsatu zuten korrienteak eraman zuela horregatik errekan bila hasi ziren, biak handik hara eta ez zuten orrazia aurkitu, Leilaren ahizpa zaharrak Mindik pentsatu zuen harri baten gainean zegoela eta bila eta bila eta ez zuten Leilan orrazie bilatzen. Azkenean Leilaren ahizpa Mindik pentsatu zuen herritarrak izan zirela, denak ados zeuden eta herrira joan ziren. Lamiak herrira joan ziren eta batek galdetu zuen: zeinek dauka Leilaren orrazia?. Eta herritarrek esan zuten: guk ez . Herritarrek eta lamiak akordio batera iritsi ziren, herritar batek baldin bazeukan herritarrak ez ziren errekara inoiz joango eta errekan baldin bazegoen lamiak ez ziren herrira inoiz joango. Herritarrak errekan hasi ziren bilatzen eta lamiak etxeetan. Azkenean Mariak Leilaren lagun onenak esan zuen gaueko hamarretan plazan gelditzeko baina lamiak eta herritarrak berandu iritsi ziren eta hara non zegoen orrazia, plazan. Ez herritarrek eta ez lamiek, ez zeukaten arrazoirik, ez bai zegoen etxeetan eta ez errekan. Azkenean denak lagun egin ziren eta denak errekara joan ziren arrainak harrapatzera, gero afaldu eta denak ohera joan ziren, Leila ez, bera izarrak begiratzera joan zen. Hala bazan edo ez bazan sar dadila kalabazan eta atera dadila Ataungo plazan. 3.Maila PERUREN FAMILIA Bazen behin Peru izeneko mutil bat. Bere gurasoekin itsas ertzean bizi zen. Anai bat zeukan eta bera gazteena zen. Bost urte zituen, eta bere anaia Xabik zortzi urte zituen .Peru oso txintxoa zen, baita baita bere familia ere. Egun gehiena itsasoan pasatzen zuten biak udan, eta neguan etxean egoten ziren goxo-goxo. Baina familia behartsua zen, bere gurasoek ez zuten lanik egiten,egun batean pentsatu zuten diru pixka bat lortzeko , Peruren jostailu guztiak saltzea. Pena handiz saldu zituzten, Peru negarrez eta triste geratu zen.Baina . . .\nJostailuak saldutako dendan emakume bat zegoen, dotore jantzia,dirudun itxurakoa, dena ikusi zuena eta berak ere pena haundia hartu zuen umeak horrela ikusita. Berehala bere etxera joan eta zer opari pila zeukan ikusita, batzuk zaharrak, beste batzuk ez hain zaharrak, denak ume hoiei ematea pentsatu zuen , baita dirua ere. Egun batean kalean topatu ziren emakume hau eta Peruren gurasoak eta emakumeak esan zien:- tori opari hauek denak zuen umeentzat eta diru piska hau zuentzat! Gurasoak ez zioten hartu nahi, baina azkenean hartu zioten baita eskerrak eman ere.Etxera eraman zituzten eta Peruren urtebetetzea baino lehenago berritu eta garbitu zituzten jostailu guztiak. Maiatzaren 5ean â€œbere urtebetetze eguneanâ€?bere gurasoek opariak prest zituzten. A zer poza hartu zuten bi umeek, ez zuten sinesten, saltoka eta brinkoka hasi ziren, oso zoriontsu sentitu ziren. 3. Maila


Batzuetan ematen du inoiz ez diola euria egiteari uzten Euskal Herrian. Batzuek euria bizi diren lurraldeko albo ondoriotzat har dezakete, baina euriaz gozatzen eta egiten ez duenean haren falta sumatzen ikasi dugu. Euriarekin gozatu egiten dugu, tantaz tanta.\nEuskal kliman sortua\nTANTÄren espiritua euskal giro euritsutik sortu da eta bikaintasuna bilatzen du biziki materialen errendimenduan, formen sinpletasunean eta detaileen funtzionalitatean.\nTANTÄren gizon eta emakumeentzako jaka % 100 iragazgaitzek kalitate onena bermatzen dute, azken belaunaldiko ehunak, diseinu eta joskintza fina, detaile ugari eta ezaugarri funtzioaniztunak baitituzte. Esku adituek egin dituzte, kalitate irizpide altuenekin eta prezio onenarekin. TANTÄren euritarako jaka % 100 iragazgaitzak irauteko eginak daude.\nFuntzioaniztunak eta erabilgarriak\nTANTÄren euritarako jaka % 100 iragazgaitzak negozio inguruneetarako eta hiritik kanpoko aisialdirako garatu dira. Azken belaunaldiko gure ehun iragazgaitz eta transpiragarriei esker, oso erabilgarriak dira egunerokoan, jarduera guztietan eguneko 24 orduetan eta asteko 7 egunetan. TANTÄk babestuko zaitu abentura guztietan.


Hauteskunde-mahaiko presidentea lehendakariaren izenarekin okertu da | EITB Hauteskunde Orokorrak\nLehendakaria Durangoko hautesleku batera joan da bozkatzera, eta, hauteskunde-mahaiko presidentea haren izena irakurtzen hasi denean, "Iñaki" eta "Ignacio" deitu dio, urduritasunak jota, antza.\nMahaiko presidenteak Iñaki eta Ignacio deitu dio lehendakariari\nDurangoko Behargintza zentroan jarritako hauteslekuko mahaiko presidenteak "Ignacio" eta "Iñaki" deitu dio Iñigo Urkullu lehendakariari, boza ematera joan denean.\n09:00etan jazo da, hauteslekua ireki bezain laster. Lehendakariak NANa eman dio hauteskunde-mahaiko presidenteari, eta hura irakurtzen hasi da: "Iñaki". Urkulluk zuzendu egin du, eta hauteskunde-mahaiko presidenteak "Ignacio" deitu dio orduan. Okerraren gainean ohartarazi dio lehendakariak berriro ere, eta mahaiko presidenteak, azkenean, izena zuzen esan du; "Iñigo Urkullu Renteria", hain zuzen ere.\nHautesleku horretan kamera eta mikrofono ugari zeuden, eta, hori dela eta, litekeena da hauteskunde-mahaiko presidentea urduri jarri, eta horregatik okertu izana. "Eguneko bitxikeria daukazue", esan die Urkulluk bertan bildutako kazetariei.


Heteroarauari desobedientzia - Ideietatik arrakaletara- (Ekainak 28ko irakurketa) | Angula Berria\nHasiera » Heteroarauari desobedientzia - Ideietatik arrakaletara- (Ekainak 28ko irakurketa)\nHeteroarauari desobedientzia - Ideietatik arrakaletara- (Ekainak 28ko irakurketa)\nsugorri argitaratua 25 / Eka / 2014\n-Euskal Herriko Bilgune Feminista-. Heteroarauari desobedientzia, ideietatik, teorietatik egunerokoan ditugun praktikei duten dimentsio politikoa emanez, arrakaletara. Arrakalak baikara: guraso bakarrak, lesbianak, bi guraso baino gehiagoko haurrak, harreman poligamiakoak dituztenak, ama izatea erabakitzen dugun bikote lesbianak, sexu langile transexuala, praktika sexual koitalak lehentasunezkoak ez ditugunak, praktika sexualen kategorizazioari ihes egiteko hautua egiten dugunak, lagun taldeak e.a. guztiok, patriarkatuaren oinarria den familia nuklearraren nagusitasuna eta gailentzen den harreman eredua ezbaian jartzen dugun arrakalak gara.\nBaina jakitun gara, patriarkatuaren haitza urteetan errotutakoa dela eta bizi garen sistemakapitalista patriarkalean arau nagusia, inposatua, sozializatua eta eraikia beste bat dela:heteroarauarena, alegia. Gaur egungo jendartean, ugalketan oinarritutako sexualitate eredua da normala, ordenaren barruan dagoena. Ugalkortasuna irizpidetzat duen sexualitateak ordena eta menpekotasuna sortzen ditu; ugalketa ez ugalketaren gainetik jarriz eta ondorioz gorputz ugalkorra, desira ugalkorra eta plazer ugalkorra gainontzeko adierazpenen gainetik egonik, hemendik kanpo emango diren moduak eta adierazpen anitzak ez normalak, gutxituak izanik. Jendarte heterosexual eta heterosexuatzaile baten beharra du gure desira markatuz, norabidez, eraikiz, finean.\nSexualitate eredu honek kapitala eta patriarkatuaren aldetik “produktuen” erreprodukzioaren gaineko kontrola ekarriko du. Horretarako emakumeen ugalketa gaitasuna kontrolatu beharreko elementua izango da, beraz emakumeen sexualitatearen eta gorputzen kontrola ezarriko dute: monogamia, familia eredu patriarkalak, estigma, maitasun erromantikoa... etab. bitartez. Hau guztia hornitzeko familia eredu patriarkala eta maitasun erromantikoaren ideiak gure gorputzetan ezarriko dituzte, arauak askotan bertan izkiriaturik geratuko dira naturalak direnaren aitzakiarekin. Beraz, sistema honetatik eratorriko den eredu sexualaren ezaugarriak hauek dira: sexu bipolarren gainean eraikia, heterosexuala, genitala eta maskulinitatearen plazerera bideratutakoa.\nBaina zailtasunak-zailtasun, gure sexualitatea askatasunez bizitzeko hautua egiten dugunok, harro gaude! Zergatik? Sistema patriarkal heterosexistak dituen horma zurrunetan, txirrikituak aurkitzen jarraitzen dugulako, gure praktika sexualak aztertu eta sexualitatea eredu berrietara jotzeko apustua egin dugulako, bizitzeko era indibidualak kolektibizatu ditugulako, horretan dago gakoa.\nSexualitateari, plazerari, dimentsio politikoa emateko saiakera erabatekoa izan dadin segi behar dugu. Sexualitate eredu hegemonikoaren aurrean, arauen barnean sartzen ez ditugun praktikak iraultzarekin lotzen ditugu, horregatik gaude harro! Ez ditugulako praktika lesbianak arauaren barnean sartu nahi, araua bera deslegitimatu, praktika aniztasuna errealitatea bat dela ohartarazi eta denak erdigunean gaudela aldarrikatzen jarraituko dugu. Geroz eta ozenagoa da arau nagusitik kanpo kokatzen garenon ahotsa: Monogamiari hordagoa bota eta ostantzeko praktika askeak garatzen dituzten norbanakoak ere geroz eta gehiago gara. Sexualitate hegemonikoaren edozein arau haustek, bidean aurrera jarraitzeko ezinbestekoak ditugu: patriarkatuak sortu dituen kategoria hertsiak eta mugatuak gailendu, eta aniztasuna oinarri duen jendarte baten beharra geroz eta ageriagoa da. Zentzu honetan, jendarte feminista baten alde lanean jarraitzeko beharra ikusten dugu, eta honetan herritar orok badugu zer egina.\nEgunerokoan heteroaraua desobeditzen jarduten dugu, muxu, begirada, koxka, masaje, mimo, laztan bakoitzean arautua desobeditzen, arrakalak eragiten. Ekainaren 28a borroka eguna dugu, beraz, egingo diren mobilizazio eta ekintzetan parte hartzeko deia zabaltzen dugu.


'Bortxatzaile bat zure bidean' performancea egin dute Bilbon | Gizartea | Berria\n'Bortxatzaile bat zure bidean' performancea egin dute Bilbon\nBostehun emakume baino gehiago elkartu dira udaletxe aurrean, indarkeria matxista salatzen duen protesta antzezteko; euskaraz ere aritu dira. Gogoan izan dute performancearen jatorria, eta elkartasuna adierazi diete Latinoamerikako andreei.\n«Eta errua ez zen nirea, ez non nengoen, ez nire janzkera». Ahoskatu orduko musikatzen dira hitzok; gorputzean sartzen dira, aldakak ezker-eskuin eta ukabilak gora-behera mugitzea eragiten dute, eta amorruzko aldarri gisa askatzen dira. Ohartarazpen bat dira: indarkeria matxistaren ardura ez dute emakumeek, baizik eta erasotzaileek eta haiek babesten dituzten egiturek. Feminismoaren ereserki bihurtu da jada Bortxatzaile bat zure bidean protesta ekintza, eta Bilbora iritsi da gaur iluntzean: 500 emakumek baino gehiagok egin dute. Eta une oro izan dute gogoan performancearen jatorria: elkartasuna adierazi diete Latinoamerikan errepresioa jasaten ari diren herriei, eta bereziki, Txileri.\nBerriro ere, erakustaldi feministarako eremu bihurtu da Bilboko udaletxe aurreko eremua: ehunka ahots eta gorputz aritu dira oihu bakar bihurtuta. Lehen lerroan, Latinoamerikatik iritsitako emakumeak jarri dira, batzuk jaioterrietako banderekin, eta beste batzuk abortatzeko eskubidearen aldeko zapi berdearekin. Haien atzean, dozenaka andre, parrandarako moduan jantzita, soineko koloretsuekin, edo bularretakoak bistan utzita, gogora ekarri nahian janzkerak ez duela errurik. Begiak estalita abestu dute, salatzeko emakumeen borroka ikusezina izan dela, baina halere ahots sendoa dutela. Eta, azkenean, garrasi irmo bat: «Bortxatzailea zu zara».\nAmaitzean, besarkadak. Zirrara. Malkoak. «Gora borroka feminista» oihuak. Txaloak. Eta berriro: «Estatu zapaltzailea, ar zantar bortxatzailea». Inprobisatuz, hainbatetan errepikatu dituzte aldarriak, taldearen indarrak hauspotuta, gelditu ezinda. Izan ere, badu zerbait berezia performanceak, Cesia Caniullanen arabera: «Emakumeok batu egiten gaitu, arrazen eta klasearen gainetik. Auzi globala da: denok jasaten dugu bortizkeria».\nTxilekoa da bera; hain justu, performancearen jaioterrikoa, eta Bilboko erreplika antolatzen jardun da. «Ikusi nuen lehen aldian, barruraino heldu zitzaidan; mezu indartsua du, zuzenekoa, eta espero dut jendeari zer pentsatua ematea». Las Tesis taldeak eratu zuen; ikerketa feministetako mezuak antzerki bihurtzen dituzte. Valparaison aritzen dira, eta justu han bizi izan da Maria Carretero bederatzi urtez; Bilbora itzuli berritan ezagutu zuen protesta: «Ezagutzen nuen Las Tesisen lana, eta Txileko egoera politikoaren eta indarkeriaren berri ere banuen. Iruditu zitzaidan Bilbon ere egin behar zela, eta euskarara ekarri behar zela, salaketa norbere lurraldera egokitzea baitzen asmoa. Talde askotarikoa osatu dugu, eta oso harrera ona izan du».\nHala, ele bitan egin dute gaur performancea: euskaraz lehenik, eta gaztelaniaz gero. Akelarre talde feministako kide Enara Iglesiasen ustez, ezinbestekoa zen euskaraz ere egitea: «Gaztelera hizkuntza inposatua eta hegemonikoa da guretzat, baina Latinoamerikan ere bai, eta han ere euren jatorrizko hizkuntzetan errepikatu dute». Poza ezkutatu ezinda mintzatu da protesta ekintza amaitzean. Aldarriak indar askatzailea ere baduela nabarmendu du: «Erasoen aurrean erantzuteko legitimitate osoa dugu emakumeok eta disidenteok: erasotzaileak lehen lerrotik kentzea eta guk espazio hori hartzea ahalduntze prozesuaren oinarria da. Eta oso garrantzitsua da».


Herriko ikastetxe publikoetan hobetze lanak egiten ari dira udako oporrak probestuz — Oñatiko udala\nHerriko ikastetxe publikoetan hobetze lanak egiten ari dira udako oporrak probestuz\nZuazola institutuan teilatua birgaitzeko lanak hasi berri dira eta Errekalde eskolan hezetasun arazoa ekiditeko isolatze lanak egiten ari dira ekainaren 1az geroztik\nEz-ustean hartu dituzte Zuazola institutuko langileak teilatua konpontzeko lanek. Hartarako eskaera egina zuten baina esleituta zeudenaren jakinarazpena jaso aurretik, eraikuntza enpresako ordezkariak ikastetxean azaldu zitzaizkien. Izan ere, lanak, bi hilabetetan amaitzea aurreikusten da eta epeak betetzeko lehenbailehen hastea komeni da. Aldamioiak muntatzen hasi dira jada.\nZuazola institutuko teilatuak itoginak aspalditik zituen. Baina aurtengo negu-udaberri euritsuak arazoa asko okertu du. Hezkuntza Sailak halako konponketetarako dirua bazuela aprobetxatuta eskaera egin eta onartu zen. Iparragirre eraikuntza enpresak egingo ditu Zuazola institutuko teilatua birgaitzeko lanok. Ez dira ordea batxilergo institutuan une honetan egiten ari diren lan bakarrak, galdara eta berotze sistema aldatzeko lanak ere egiten ari baitira ekainaz geroztik.\nErrekalde herri eskolan eraikina hezetasunetik isolatu eta sotoa berregituratzeko lanak ekainaren 1ean hasi ziren. Aspaldikoa da baita ere Errekaldeko eskolak duen hezetasun arazoa, erreka bertan baitu. Eskolaren perimetro osoa hezetasunetik babesteko egitura isolatzaile berria eratzen ari dira. Ikastetxeko sotoko forjatu sanitarioa ere berrituko da; zorua isolatu eta hormigoitu da eta hainbat horma bota dira. Sotoan psikomotrizitate gela, gimnasioa, euri egunetarako 500 m2ko espazio zabala, biltegiak, komunak, garbitzaileen aldagelak eta garbiketa produktuak gordetzeko gunea prestatuko da.\nEraikinaren egiturari eragiten dion hezetasun arazoa konpontzeko proiektua Izaskun Legaristi arkitektoak osatu zuen. Lanak, Artzamendi enpresa egiten ari da. Aldi berean, teilatua egokitzeko lanak ere egingo dira Errekalde eskolan. Bi lan garrantzitsu hauek aurrekontu handia dute, ia 400.000 euro. Hezkuntza Sailak %60a estaltzeko diru laguntza onartu zuen apirilean, 237.000 euro bideratuko ditu Urgain-Errekaldeko lanetara.\nAldamioiak Zuazola institutuan


Ametsa arte bihurtzea | Kultura | Berria\nAmetsa arte bihurtzea\nMabi Revuelta artista bilbotarrak 'Sueños fotomontados' erakusketa jarri du ikusgai Bilbo Arte aretoan. Mezu eta irudi surrealistak nahasi ditu sortzaileak, hiru bloketan\nMabi Revuelta artista, Bilbo Arteko erakusketa aretoan jarri dituen lanekin. LUIS JAUREGIALTZO / FOKU Tamaina handiagoan ikusi\nTxikitatik behin eta berriz izan duen ametsa arte erakusketa bihurtu du Mabi Revuelta artistak (Bilbo, 1967). Sueños fotomontados (Amets fotomuntatuak) izendatu du artelan bilduma, eta urriaren 18ra arte egongo da ikusgai, Bilbo Arte zentroan. Erakusketa hiru ataletan banatu du; bideo bat dago sarreran, eta, areto nagusiko hormetan, aurrez aurre jarri ditu fotomuntatze analogiko bilduma bat eta fotomuntatze digital sorta bat.\nErakusketarekin batera, liburu bat ere argitaratu du artistak: «Desmaterializatzen ari den mundu honetan, artisten publikazioak aldarrikatu nahi ditut». Revueltak azaldu duenez, ohi baino exijentzia maila altuagoa jarri dio bere buruari kasu honetan; izan ere, dioenez, garrantzitsua iruditzen zaio diru publikoarekin egindako lanak kalitate onekoak izatea.\nRevueltaren amets errepikakor hori narratzen du liburuak. Ez du artistak berak kontatzen, ordea. Helena Gonzalez Saezek lagundu dio amestutakoa hitzetan azaltzen lau orrialdeko testu batean. Erakusketan eragin handia eduki du testuak. «Helenak [Gonzalez Saezek] ezin hobeto idatzi du nire ametsa, eta haren prosak joko handia eman dit fotomuntatzeak osatzeko». Eta, ametsarekin batera, libururako elkarlanean sortutako testu hori da erakusketaren beste oinarria.\nCerrar Mis Ojos, Prender El Bosque bideoak zabaltzen du bilduma (Begiak itxi, basoa erre), sarreratik bertatik hasita. Revueltaren aurreko erakusketa batean oinarritzen da lan hori, eta Gonzalez Saezen testuarekin eta Oto Castro konpositorearen musikarekin sortu du. Ohiko lankideak dira hiru sortzaileak, eta elkarrekin aritu dira oraingoan ere.\nAreto nagusiko eskumako horman, 31 pieza daude eskegita, era ordenatu batean lerro zuzenak zainduz. 2018an sortu zuen Sueños fotomontados izeneko lan sorta da, eta, hain zuzen ere, bilduma horrek ematen dio izenburua erakusketari. Fotomuntatze analogikoak dira pieza guztiak, denak dira tamaina berekoak, eta guztiek dute urre koloreko marko bana. Batera ikusiko ditu ikusleak hitzak zein irudiak bertan. Askotan hitzek liburuan agertzen diren esaldiei egiten diete erreferentzia, eta, artistaren azalpenen arabera, aldizkari «hutsalen» testu zatiekin osatuta daude. «Oso dibertigarria izan da aldizkari horien titular absurdoak apurtzea nire ametsa irudikatzeko».\nAmets horrek bizitzan zertan eragin dion ere aztertu nahi izan du erakusketan Revueltak. Alde batetik, gizakia lo dagoenean daukan irudimen sortzailea erabiltzen saiatu da erakusketako piezak osatzeko; beste aldetik, amets horretako elementuen «analisi ludikoa» ere egin du bere lanen bidez.\nEstua da testuaren eta piezen arteko harremana. Pieza itxura hartzen dute, adibidez, liburuan irakurri daitezkeen hainbat pasartek. Revueltak psikologoari egindako bisita bat kontatzen du idazkiak, esaterako. Kontakizunean, medikuak azaltzen dio ez duela arazorik, amets errepikakor hori izan ezik, eta istorio hori bera identifika daiteke hormako lanetako batean. Barbie biluzi bati aingeru hegalak jarri dizkio artistak irudian; hanka batean, ezpainak margotzekoa, eta bestean, urrezko kriseilu bat. Testua ere gehitu dio piezari: «Perfektua naiz, xehetasun batengatik izan ezik».\nFotomuntatze digitalek hartzen dute erakusketako hirugarren atala. Tonua guztiz aldatuta, 21 laukizuzenek osatzen dute Historias del onirismo sorta (Onirismo istorioak). Oraingoan, testuak eta irudiak banatuta daude, eta, lerro zuzenak oraindik badiren arren, era kaotikoagoan daude horman itsatsita. Zuri-beltza da nagusi pieza guztietan, salbu eta hasierakoan eta amaierakoan. Irudietan, izotza eta pertsonen gorputz biluziak ageri dira, tartean hutsune handiekin. Testuak zuriz idatzita daude hondo beltz baten gainean, beltzari protagonismoa emanez, eta bertsoak balira bezala kokatuta daude, poesia izatera heldu barik.\nRevueltak azaldu duenez, ikusleari galdera bat iradoki nahi dio erakusketatik pasatzean: «Zelan amesten duzu zuk? Koloretan ala zuri-beltzean?». Egileak ametsaren «transzendentzia» eta «unibertsaltasuna» erabili dituela azaldu du: «Nire ametsa ez dago beste edonoren ametsetatik urrun». Barne hausnarketa ere egin du sorrera prozesua amaitzerakoan, «Artearekin adierazpenak egiten hasi nintzenean desagertu zen ametsa; horregatik da hain garrantzitsua niretzat».\nBilbo Arteren laborategia\nEz da Revueltak Bilbo Arten erakusketa bat aurkezten duen lehenengo aldia. Bakarkako zein taldekako beste lan batzuetan ere parte hartu du: Divertimentos fotográficos (2010), Estaciones (2012) eta Alfabetos expandidos (2016). Nazioarteko erakundeetan ere erakusketak egin ditu; New Yorkeko ISCP museoan, adibidez. Aipatzekoa da, horrez gain, 2016. urtean Gure Artea saria irabazi zuela bere ibilbide artistikoagatik. Gainera, hiru liburu ere baditu kalean, Sé verlas al revés (poéticas de la permutación) ohar liburua tartean.\n2018an hasi zen orain ikusgai jarri duen erakusketa prestatzen, Bilbo Arte fundazioak ekoizpen artistikoa egiteko gonbidapena helarazi zionean. «Lan hau burutzeko, ezinbestekoa izan da Bilbo Arteko laborategi artistikoa», nabarmendu du artistak. Izan ere, fotomuntatze analogikoaren kasuan, espazioak «garrantzi handia» hartzen duela eta fundazioan baliabide egokiak eskaini dizkiotela azaldu du.


Aio UK, kaixo HirUKa! - Topagunea | Euskaltzaleen Topagunea\n> Berriak > Komunikabideak > Aio UK, kaixo HirUKa!\nnork Euskaltzaleen Topagunea • 2014/12/09 • 0 iruzkin\nHil honen amaieran kaleratuko den 263. UK aldizkaria izango da azkena, eta berezia izango da goitik behera, abenduaren 22an kaleratuko da. Ukberri.net agerkari digitala ere abenduaren bukaeran desagertu egingo da. Komunikabide biok euskalgintzako eragile esanguratsuenekin bat egin dugu, denon indarrak batuz, Uribe Kostako euskarazko komunikazio-talde berria sortzeko. Urtarrilean abiatuko da hiruka.\n1995ean jaio zen Bizarra Lepoan aldizkaria, Getxorako bakarrik zena. 1999an, umezaroan, jolas parketzat hartu zuen Uribe Kosta (UK) osoa: Erandio, Leioa, Getxo, Berango, Sopela, Urduliz, Barrika, Plentzia, Gorliz eta Lemoiz. Gaztaroan, maiztasuna, orrialde kopurua, sarerako jauzia eta hainbat aldaketa bizi izan ditu; beti ere argazkigintzari leku berezia eskainiz eta Uribe Kostarren historia eta istorioak izanda iturri eta helburu. 2015ean beteko lituzke 20 urte… beste sasoi bat bizi dugu, hedabideen betebeharrak eta horiekiko eskariak aldatu dira, eta UK-k bide berria hartuko du.\nUkberri.net agerkari digitalaren ibilaldia:\nUKBERRI.NET agerkari digitala orain dela 11 urte sortu zen, Guardia Zibilak itxitako “Euskaldunon Egunkaria”-ren “Bizkaia” gehigarriak sarean eta eskualdean utzitako hutsunea betetzeko asmoz. Kaletik, Uribe Kosta eta Erandioko herri eta auzoetako 20.000 istorio baino gehiagoren berri eman du tarte horretan.\nOrain dela urte bi inguru, Uribe Kosta eskualderako irrati euskalduna sortzeko asmoagaz, eskualdeko euskal komunikabideak (Ukberri.net, UK aldizkaria) eta Koska irrati librea euskalgintzako hainbat eragilerekin elkartu ginen. Koskak bere bidea amaitutzat eman zuen. Jaurlaritzak irrati-lizentziak banatzeko lehiaketa abian zuela ikusita, aurkeztu genuen Uribe Kostarako irrati euskalduna: Justuri Irratia; baita lizentzia lortu ere, nahiz eta gero harekin gorabehera handiak izan diren.\nBitartean, eskualdeko hedabide biek aurrerapausoa eta bestelako garapen bat behar zutela iritzita, irratia sortzeaz gainera, Uribe Kostarako komunikazio-talde osatu, integral, sendo, indartsu, multimedia, kalitatezkoa eta erakargarria eskaintzea erabaki genuen komunikabideok eskualdeko euskalgintzako eragile esanguratsuenekin batera, indarrak batuz. Bide horretan TOKIKOMen laguntza ere izan dugu. Hala urtarrilean jaioko da: Hiruka.\nOrain Hiruka herritarrei aurkezten gabiltza; Uribe Kostako herri guztietan egingo dira aurkezpen-bilerak. Komunikazio-proiektu berriaren nondik norakoak azaltzeko herriz herri aurkezpen-bilerak egingo ditugu. Lehenengo aurkezpena GAUR (abenduak 4) izango da, 19:00etan, Lemoizko frontoi ondoko txokoan. Eta bigarrena, BIHAR, barikua (abenduak 5), 19:00etan, Barrikako Nagusien Etxeko tabernan.\nHirukaren barrenak azaltzeko herriz herri aurkezpen-bilerak egiten ari gara. Aurreko egunetan Lemoizen eta Barrikan egin ditugu, eta hona hurrengoen datak eta lekuak:\nURDULIZ ABENDUAK 11, 19:00, kultur etxeko hallean\nBERANGO ABENDUAK 11, 19:00, Berangoeta kultur etxean\nGORLIZ ABENDUAK 12, 19:00, Sertutxenan\nPLENTZIA ABENDUAK 18, 19:00, Goñi Portalean\nROMO (GETXO) ABENDUAK 18, 19:30, kultur etxean\nSOPELA ABENDUAK 18, 19:30, kultur etxean\nLEIOA URTARRILAK 8, 19:30, udal euskaltegian\nASTRABUDUA (ERANDIO) URTARRILAK 8, 19:30, Josu Murueta kultur etxean\nALGORTA (GETXO) URTARRILAK 15, 19:30, Villamonte kultur etxean\nALTZAGA (ERANDIO) URTARRILAK 16, 19:30, posta zaharrean\nTags: aldizkaria hedabideak hiruka komunikabideak uk ukberri uribe kosta webgunea\n← Euskaltzaleon auzotik\nKarrikiriren 2015eko katalogoa →


Aita | Iritzia | Berria\nGaur, apirilak lau, laurogeita bi urte betetzen ditu nire aitak. Artikuluak idazten daramadan urte mordoan ez dut uste inoiz kontu pertsonalik aipatu dudanik, eta seguru asko etxean ikasitako ohitura izango da hori: apal jokatu, diskrezioz aritu, isilik lan egin. Baina gaur, gurasoen lezioa ahaztu eta salbuespena egingo dut, aitari omenaldi xume bat egiteko.\nApal, langile, diskretu esan dut, eta orokortasunean nabilela iruditzen zait. Garai eta giro jakin bateko euskaldun askoren erretratua sartzen da hitz horietan. Gerraren atarian jaio zen, berriki eraitsi duten etxe batean, baserritar maizterren familia batean. Gose kontuak aditu izan dizkiot beti haurtzaroa gogora dakarrenean: gaztaina eta taloa ia beste jatekorik ez negu osoan; txisteak, Pernando Amezketarrarenak-eta, jatearekin lotutakoak; pozik handienak ere, otordu eder batean, «earki berdinduta». Eskola askorik jasotzeko aukerarik ez zuen izan, nahiz buru ona eduki; kexu da beti eliz kontuak besterik ez ziotela irakatsi, dotrina buruz ikasitakoen txapelketa batean parte hartzeraino; hortik aurrera, irakurketa xumeak izan ziren bereak: western generoko eleberriak, egunkarietako kirol-orrialdeak... Baina beti hauspotu ninduen ikasteko, beti harrotu izan zen nik idazteaz eta irakurtzeaz, nahiz harrotasun hori agerian erakutsi ez.\nLana izan da bere bizitzaren ardatza, mutikotan hasita bizitza ia osoa tailerretan; buzo urdina jantzita gogoratzen dut, goizeko zazpietarako lantegira, eta etxera itzultzean eskuak makinen olio beltzez zikindurik, harraskan Vim detergentearekin garbitzeko, bazkaldu aurretik; berrogeita hamazazpi urte zituela kalean geratu zen, ordea, lantokia ezustean itxita, ez aurrejubilaziorik ez kalteordainik ez ezer, erretiroa kobratzeko adinera iristeko urte batzuk falta zitzaizkiola, eta gelditu zaion pentsio koxkorrarekin bizi izan da geroztik, apaltasun derrigorrezkoan.\nEguneroko kontuei buruzkoak izan dira beti gure solasak, ez hizketaldi sakon, ez filosofiarik. Baina gogoan daukat behin, ez dakit nola, aitorpen moduko bat egin zidala: «Mundu honetan bizitzeko, gizonak konformidadea behar dik». Ez nion ezer esan baina barrutik haserretu egin nintzen, konformismoa goraipatzen ari zelakoan; hala ere, urteeekin ohartu nintzen hitz horietan ez zegoela egoera injustuak ontzat emate akritiko bat, baizik eta estoizismo moduko bat, bizitzaren aurreko jarrera fatalista, datorrena datorrela umiltasunez eta onean onartzen jakitea.\nGainerakoan, gure eguneroko lan, erreferentzia eta kezkek zerikusirik ez izan arren, batzuetan pentsatzen dut funtsezko ohitura, jarrera eta makurdura batzuk aitari zor dizkiodala. Eszeptizismo errotiko bat, ezkortasunerako isuri ebitaezina, besteen nahietara moldatzen jakitea baina norberaren usteei egoskor eutsiz, jendea estimatzea baina bakardaderako joera batekin, langile fina izatea baina azpian hedonismo puntu bati helduta...\nHoriek guztiak, esango nuke herentziaz jaso edo hark erakutsi dizkidala, nahi gabe, bere ereduarekin.\nTokatzen zaigun familia daukagu, suertatzen zaigun aberria, jaioterria, ingurunea; barregarri samarra izaten da horietaz harrotzea, ez baitaukagu inongo meriturik zirkunstantzia horietan; are barregarriago da, ordea, norberari egokitu zaion familiaz edo sorterriaz lotsatzea.\nGure aita osasunez pattal samar eta animoz makal antzean dabil aspaldi honetan. Ikusmen arazoak direla-eta, azken urteetako entretenimendu nagusi izan duen irakurketa ezinezkoa bihurtu zaio. Ezingo ditu beraz lerrook irakurri, baina, halaz guztiz, idatziz jarri nahi izan dut nire esker ona, estimazioa eta maitasuna.


3/4 kulota emakumezko Koma Etxeondo\nTOP ETA KAMISETAK\n150€-tik aurrera, bidalketa eta itzulketa gastuak doain\n$ Ameriketako Estatu Batuak\n£ Erresuma Batua\nEz dago elementu gehiago zure saskian\nKOMA 3/4 KULOTE\nEzagutu zure tamaina\nKoma 3/4 kuloteak kulote baten garapen perfektua ordezkatzen du txirrindulari baten entrenamentuan pentsatuz, errendimentua eta erosotasuna...\nKLASIKO BATEN GARAPENA BERE BERTSIO BERRIENEAN\nKoma 3/4 kuloteak kulote baten garapen perfektua ordezkatzen du txirrindulari baten entrenamentuan pentsatuz, errendimentua eta erosotasuna ondasun estimatuenak izanik. Dinámico modeloaz hasi eta Dikolor eta Biko modeloez pasata, gure ezagutza eta esperientzia bertan islatuak geratu dira.\nPowersystem Active teknologia erabiliz, elastikotasuna eta moldakortasuna ematen zaie ehunaren fibrak ukitu berezi bat, elastikotasuna, eta doitze moldagarri bat lorturik edozein txirrindulariren anatomiara moldatuz.\nPanel desberdinez osatutako patroi bezezi bat diseinatzen da iztarren barnekaldean edozein motako joskurak sahiesteko, ondo landutako bere konpresio bikainak gerrialdera darama ardatz bakar bat bezala eraginez.\nEtxeondo Precision & Movement teknologia erabiltzen dugu Udana badanaren forma anatomiko perfektua lortzeko eta txirrindulariaren kokapena ezin hobea izateko. Kulotea eta badanaren batura hari elastiko batekin egiten da joskura eta ehuna aldi berean mugitu daitezen.\nHautatutako ibilbidea kilometro gutxitakoa izan, ala bizikleta gainean ordu asko irautekoa izan, Udana badanak erosotasun handi bat eskeintzen du. Dentsitate hamndiko apar generazio berri batekin garatua dago. Pedalei eragiterakoan doitze perfektu bat lortzeko pentsatua dago, eta kilometroak aurrera doazenean hasieratik eskeintzen duen babesa mantentzeko. Badanaren kanpoko aldea mikro perforatzen dugu transpirazio bikain bat eta lehortze azkar bat lortzeko. Gure badana guztietan bezala, ez dugu estanpazio ez material itsaskorrik erabiltzen alergia edo gehiegizko berotasunak sahiesteko tratamentu antibakteriatzailea erabiltzearren.\nEtzaitez konformatu, hobetu itzazu zure entrenamentuak. KOMA 3/4\nEtxeondo Powersystem Active\nDoitze banda elastikoak iztarrean\nLogo bordatua joskura izkutuekin\nJoskurarik gabe aduktore zonaldean\nMoldagarritasuna eta konpresioa lortzeko garatu den material teknikoa, eguzkiaren aurkako 50+ (UVA) babesa eskeintzen duten fibra arin eta elastikoz osaturikoa. Fibren baturan osatzeko erabiltzen den teknologiak moldakortasun handiko material bat bihurtzen du. Hari arin eta malguak erosotasun handi batentzat.\nGure ezagutza teknologiko guztiak batzen dituen teknologia, moldakortasun perfektua bermatzeko baliabide teknologikoak eta talde profesionalekin egiten den elkarlana txirrindulariaren jantzi eta neurri bakoitzean. Diseinua bakarra eta ertrepika ezina da jantzi bakoitzean materiala, bere konpresioa, eta elastikotasunaren arabera. Emaitza; edozein txirrindularirentzat merkatuko jantzirik aurreratuenak lortzea bereizketarik gabe.\nBadanari forma anatomiko perfektua ematen laguntzen digun teknologi esklusiboa bere moldakortasuna txirrindulariarekiko eta kulotaren kokatzea hobe ezina izan dadin. Badana kulotari batzen zaio hari elastikoen bitartez joskurak bere mugimendua izan dezan batzen dituen materialekin batera.\nEtxeondo Microsystem Endurance Material arina, leuna eta elastikoa Transpiratzaile diren sarezko panelak Barrualdeko joskurarik gabekoa\n104,79 $ 133,49 $\nTejido Microsystem Superdry Tejido Microsystem Endurance Logotipo en vinilo Cremallera larga con bloqueo Tapacosturas personalizado en cuello Tres bolsillos traseros Reflectante trasero Banda antideslizante en cintura SPF 50+ (UVA)\nEtxeondo Microsystem PerformanceLogotipo en viniloPalma anatómica antideslizantePuño elástico que facilita su ajuste\nLEAR KAMISETA MAHUKARIK GABE\nEtxeondo SmoothTratamendu antibakterianodun materiala, leuna eta freskoaJoskurarik gabeko ekoizpen zirkularraJoskura lauak lepo eta sorbaldetanLehortze azkarraGorputzera egokitzen den doitze fina\nErabili bakoitzaren ondoren, garbitu arropak berehala\nErabili garbiketa-ziklo delikatua eta ez 30 gradu baino handiagoa\nEz erabili lehorgailurik eta saihestu arropa eguzkitan lehortzen uztea\nErabili garbitzeko poltsa bat\nEz erabili lixiba eta/edo leungarririk\nUkitu zooma egiteko\nBATU ZAITEZ GURE NEWSLETTERRERA\nLagundu al dizugu?\n© Eskubide guztiak erreserbatuak.


Urrezko aizkolari txapelketako finalerako azken txartela jokoan izanen dute Maika Ariztegik eta Itxaso Onsalok igandean Oñatin - Mendialdea - Erran.eus\nUrrezko aizkolari txapelketako finalerako azken txartela jokoan izanen dute Maika Ariztegik eta Itxaso Onsalok igandean Oñatin\nTtipi-Ttapa 2020-02-14 18:00\nItxaso Onsalok (argazkian) eta Maika Ariztegik jokoan izanen dute finalerako azken txartela.\n23 urtez beheitiko kanporaketa ere jokatuko dute\nUrrezko Binakako Aizkolari Txapelketako azken sailkapen jardunaldia jokatuko dute otsailaren 16an, igandean 12:00etan Oñatin. Gazte mailako kanporaketan ez da eskualdeko ordezkaririk izanen, baina emakumeen banakako txapelketan, martxoaren 7an Azpeitian jokatuko den finalerako falta den azken txartela jokoan izanen dute Iturengo Maika Ariztegik eta Aresoko Itxaso Onsalok. Irabazlea Nerea Sorondo eta Irati Astondoa izanen ditu arerio martxoaren 7an Azpeitiko (Gipuzkoa) Izarraitz pilotalekuan (18:30).\nGazte mailan finalean izanen diren hiru bikoteak jakiteko kanporaketa ere jokoan izanen da Oñatin, eskualdeko kirolaririk gabe: Jokin Urretabizkaia Basozabal eta Julen Larrea III.a, Ioritz Gisasola Zelai IV.a eta Suharri Rodriguez, Hodei Ezpeleta eta Unai Zabala eta Oier Kañamares IV.a eta Xuban Kañanares V.a arituko dira. Sei enbor moztu beharko dituzte, bi modalitatetan (erlojuaren kontra eta lan erdira).\nUrrezko Harrijasotze txapelketako jardunaldian, nahiz eta finalean ariko diren hiru harrijasotzaileak erabakiak egon, sailkapen orokorrean ahalik eta goitien gelditzeko lehian arituko dira Aimar Galarraga eta Urdax Magunazelaia. Izan ere, sailkapeneko lehenbizikoak finalean azkena altxatzeko eskubidea izanen du eta horrek abantaila ttiki bat emanen dio. Gaur gaurkoz, dagoekeno finalerako sailkatuak daude Xabier Peña (4.175 kilo), Urdax Magunazelaia (3.800 kilo) eta Aimar Galarraga (3.350 kilo).\nGizasemeen Urrezko Binakako Aizkolari Txapelketa Eusko Label Sariko finalistak, berriz, Iker Vicente eta Jesus Mari Mujika, Ugaitz Mugertza II.a eta Julen Alberdi Txikia IV.a eta Mikel Larrañaga eta Jon Rekondo leitzarra izanen dira.


Aterpekide-txartela: munduan zehar bidaiatzeko giltza – Gazteaukera Blog\nAterpekide-txartela: munduan zehar bidaiatzeko giltza\nAterpekide-txartelak Euskadiko, Estatuko eta munduko hainbat aterpetxetarako ateak zabaltzen dizkizu, guztira, Estatuan 290 aterpetxe eta mundu mailan 4.000tik gora daudelarik. Aukera paregabea duzu bai hiriguneetan eta baita mendi zein hondartza guneetan turismoa egin eta aparteko bizipenak bizitzeko.\nBanaka, binaka, taldeka, familian… aterpetxeak behar ezberdinetara egokitzen dira eta gelak beharren arabera eskaintzen dituzte. Gainera, ez dago adin mugari eta txartela izanez gero mundu osoan zehar hartu dezakezu ostatu.\nNon eskatu behar dut aterpekide-txartela?\nTxartelak urtebeteko balio du eta Internet bidez, nazioarteko txartelak egiten dituen edozein Gazte Informazio Bulegotan edo REAJek Euskadin dituen Gazte-aterpetxeetan eska dezakezu. Txartela jasotzeko nahitaez bulego batera joan behar duzu.\nGazte-txartelaren titularrek beherapena dute aterpekide-txartelean, eta 2,5€ ordaindu behar dituzte. Bestalde, aterpekide-txartelak zenbait abantaila eskaintzen ditu Autonomi Erkidego ezberdinetako denda eta merkatal guneetan.\nAterpetxeak mundu osoan: Hosteling International\nEuskadin, Arabako, Bizkaiko eta Gizpuzkoako aterpetxeek Euskadiko Gazte-aterpetxe Sarea osatzen dute. Hauetariko batzuk, Gazte-aterpetxeen Espainiako Sareko (gazteleraz REAJ) eta nazioarte mailako HiHostels sareko kide dira.\nMundu osoko sareko atxepetxeak erabiltzeko ezinbestekoa da aterpekide-txartela izatea.\nGazteaukera\t2017-05-19T11:04:26+01:00\t2017/05/19|Aisia|Iruzkinik gabe


otsaila 2018 – Gureberriak\nZapalkuntzatik askatasunera – 2.5. IZAN EDO EZ IZAN: ERABAKIGARRI?\notsaila 21, 2018 gureberriak Erantzunak desaktibatuta daude Zapalkuntzatik askatasunera – 2.5. IZAN EDO EZ IZAN: ERABAKIGARRI? sarreran\n“The greatest weapon in the hand of the oppressor is the mind of the oppressed” (Menderatzailearen eskura dagoen armarik onena menderatutakoaren beraren gogoa da). Stephen Bantu Biko, “Steve Biko” Badira hainbat gauza pertsonok eta herriek […]\notsaila 14, 2018 gureberriak Erantzunak desaktibatuta daude Zapalkuntzatik askatasunera – 2.4. PUBLIKOA DEN PRIBATUA sarreran\n“Menderatutako herriei bahitua diete beren publikotasuna”. Gaia konplexua dela eta, munduan asko idatzi izan da publiko eta pribatuaren arteko bereizketaz. Bakoitzaren definizio azkar bat ematearren, pribatua partikularra dela esan daiteke, beste inorena ez dena; publikoa, […]\notsaila 9, 2018 gureberriak Erantzunak desaktibatuta daude Guztiok omen gara Handia sarreran\nAlexander kazetari armeniar bat da eta egunotan gure artean dabil, Euskal Herriak Espainiarekin dituen harremanak ikertzen. Kaleko giroa ezagutu nahi, eta guztien ahotan dabilen albiste batekin topo egin du: Handia euskal filmak hamar Goya sari […]\notsaila 7, 2018 gureberriak Erantzunak desaktibatuta daude Ikerketen garrantziaz – Xabi Otero sarreran\nEHU/UPV-N SARTZEKO OZTOPOEI BURUZ


Albert Font, KOIko Onkologia Medikoaren Zerbitzuko koordinatzailea, Badalonan | Consumer\nAlbert Font, KOIko Onkologia Medikoaren Zerbitzuko koordinatzailea, Badalonan\n«Erretzaileentzako aldizkako TACak birikako minbizia sendatzea ahalbidetzen du»\nBiriketako minbiziaren diagnostiko goiztiarra gaixotasun horretako onkologoen arteko borroka-zaldia da oraindik ere. Berandu diagnostikatzen da, eta, beraz, beste minbizi-mota batzuetan lortzen diren sendatze-emaitzetatik nahiko urrun dago. Biriketako Minbiziaren Espainiako Taldea (GECP) hainbat alderditan ari da ikertzen, besteak beste, biriketako minbiziaren detekzio goiztiarra hobetzea, TACa, tratamendu pertsonalizatua eta ahoko medikamentu baten aplikazioa bezalako diagnostiko-tekniken bidez. Albert Font Badalonako (Bartzelona) Kataluniako Onkologia Institutuko (ICO) Onkologia Medikoko Zerbitzuko asistentziako koordinatzaileak aipatu ditu gai horiek guztiak. Biriketako Minbiziaren VII. Kongresuan ere eztabaidatu dira, GECPk antolatuta eta duela gutxi Kataluniako hiriburuan egin baita.\nBiriketako minbizia duten gaixo batzuek, bereziki emakumezkoek, mutazio bat dute hazkunde epidermikoaren faktorearen hartzailearen genean (EGFR, ingelesezko sigletan). Mutazio hori duten pertsonek sentikortasun berezia dute fase aurreratuetako minbizi-mota horren tratamenduetako batekiko: ahotik ematen den erlotinib izeneko botika. Tratamendu hori jaso dezaketen mutazioa duten pazienteen pronostikoa nabarmen aldatzen da.\nHala, tratamendu estandarrari jarraitzen dioten fase aurreratuetan biriketako minbizia duten pertsonek zortzi hilabete irauten dute batez beste, eta mutazio genetikoak dituenak eta, gainera, erlotinib jasotzen dutenak beste bi urte inguru bizi daitezke. Esan daiteke paziente horien biziraupena hirukoiztu egiten dela, Albert Font-en arabera, baina hau zehazten du: «Zoritxarrez, mutazioa duten pertsonak biriketako minbizia duten pertsonen %10 baino ez dira».\nbirika biriketako minbiziaren espainiera diagnostiko minbizi pacientes-eu


Ainhoa Murua eta Helene Alberdi txapeldun izan dira Bilboko Triatloian - Urola Kostako Hitza : Urola Kostako Hitza\nAinhoa Murua Bilboko Triatloiko helmuga zeharkatzeko unean. (@bilbaoturismo)\nBilboko Triatloia jokatu dute gaur goizean bi distantziatan, olinpikoan eta half-ean, eta bietan eskualdeko kirolariak izan dira nagusi emakumezkoen mailan: Ainhoa Murua zarauztarra lehen proban, eta Helene Alberdi zumaiarra bigarrenean\nRioko Olinpiar Jokoetatik lehiatu gabe zebilen Murua, eta orain gutxi hasi da berriro parte hartzen. Irailaren hasieran Santanderren irabazi zuen, eta gaur gauza bera egin du Bilbon, distantzia olinpikoko lasterketan. Hiru kiroletan izan da nagusi, eta 2:09:06ko denborarekin helmugaratu da lehen postuan.\nHelene Alberdi Bilboko proban. (@triatlonchannel)\nAlberdi zen faborito distantzia erdiko triatloi proban, eta ez du hutsik egin, 4:16:07koarekin. Dolça Olle katalana (4:23:35) sailkatu da bigarren, eta Jenny Nilson suediarra (4.36.56) hirugarren. Ia lasterketa osoan aurretik joan da Olle, baina Alberdi orpoz orpo izan du, eta korrikaldiko lehen 10 kilometroak egin ostean, aurrea hartu dio zumaiarrak eta alde nabarmenarekin helmugaratu da.


Igeriketako txapelketak berriro martxan | Izarraitz Igeri Elkartea\n← Aste hontako entrenamenduak\nEntrenamenduak bigarren asterako →\nOsasun egoeragatik zortzi hilabete luze egon ondoren lehiaketarik gabe, asteburu honetan, Irun eta Cadiz izango dira txapelketak hartuko dituzten hiriak. Cadiz-en Iker Aizpuru eta Isaac Pousada entrenatzaile lanetan izango dira. Taldeko absolutuek aldiz, Irungo Azken Portu igerilekuan parte hartuko dute denboraldiko lehen lehiaketan.\nIker Aizpuruk, igeriketa egokituko Espainiako gazteen selekzioarekin parte hartuko du Cadiz-en jokatuko den XXV. Igeriketa Egokitutako Andaluziako Txapelketan. Ez da lehiaketara egoera fisiko onenean joango, azken asteetan berrogeialdian egon bai da bere ikastetxeko kideekin batera.\nIker Aizpuruk proba hauetan parte hartuko du:\nBestalde, gure taldeko absolutuek Irungo Azken Portuko igerilekuan izango dira zapatu arratsaldean eta igande arratsaldean jokatuko den “kontrol lehiaketa” izeneko , txapelketan. Denboraldiko lehen lehiaketako helburua berriz igerilari sentitzea izango dute gure kirolariak. Izarraitzeko igerilariak proba hauetan parte hartuko dute:\nIntza Odriozolak, 100 bizkar, 50 libre eta 100 libre probetan.\nUxue Etxeberriak, 200 bular, 50 bular, 100 estilo eta 100 bular probetan.\nAlazne Sudupek, 200 tximeleta, 800 libre, 200 estilo eta 400 estilo probetan.\nNora Uriak, 200 libre eta 100 estilo probetan.\nMaier Lizarzaburuk, 100 bizkar, 200 estilo, 200 bizkar eta 50 bizkar probetan.\nElene Sudupek, 50 libre, 200 estilo, 100 libre eta 200 bizkar probetan.\nJulen Artetxek, 1500 libre proban.\nPost hau DEIALDIAK, Helduen ligak, Igeriketa egokitua, Teknifikazio jardunaldiak, Txapelketak atalean publikatu zen. Gogokoetara gehitzeko lotura iraunkorra.


Madalen Gonzalez, bidelaguna: “Euskara maite dugunok hizkuntzari gure bultzadatxoa emateko aukera paregabea iruditzen zait. Oso esfortzu txikia da eta, aldiz, ematen den aukera, izugarria” – Mintzanet\nPosted on 2015-05-06 2019-05-20 Author MintzanetCategories Mintzanet, bere ahotanTags euskara, Mintzanet, mintzanet bere ahotan\nKike Amunarrizen ‘Tribuaren Berbak’ saioaren bitartez izan zuen Mintzaneten berri. “Bigarren atala euskaldun berriei eta beren esfortzuei buruzkoa izan zen, eta plataformaren berri jakin ahala, parte hartzea erabaki zuen”, gaineratu du Madalenek.\nBere ustez, proiektua “oso interesgarria” da. “Bere garaiko ‘tamdem’ saioen parekoa, baina gaur egungo baliabideei esker, norberak bere etxetik egin dezakeena. Euskaldun zaharrak garenok badakigu zer nolako zortea izan dugun, eta ezinbestekoa deritzot hori partekatzeari. Telebista ordubetez itzaltzea ez da hainbesteko lana-eta”, azaldu du.\nZentzu honetan, euskaldun berriekin ez duela harreman handirik izan aitortu du. “Eta proiektu honek sektore hori kontutan hartzen lagundu dit, oso erraz salto egiten baitugu erdarara zailtasunak nabaritu bezain laster, ez da hori behar dutena”.\nAstero hitz egiten du Donostiako Maider Ormazarekin eta dagoeneko “laguntasuna” sortu dela dio Madalenek. “Barre asko egiten dugu elkarrekin, eta euskara zein zaila den jakinda, ez da gauza gutxi”, esan du.\nJendea parte hartzera animatu du Madalenek: “euskara maite dugunok hizkuntzari gure bultzadatxoa emateko aukera paregabea iruditzen zait. Oso esfortzu txikia da eta, aldiz, ematen den aukera, izugarria. Zergatik parte hartu baino, parte ez hartzeko arrazoiak bilatu beharko lituzke batek”.\nMadalen Gonzalez Bereziartua, bidelaguna\nPrevious Previous post: Zorroaga Fundazioko egoiliarrek Mintzaneten parte hartuko dute\nNext Next post: Bartzelonako UB-UABko ikasleek eta Ur Apalategi idazleak, ‘Relatos sobre los conflictos vascos’ gaia aztertu dute (bideoa)


Erakusten 1 - 1 emaitzak -- 1 bilaketa honetara '' Joan edukira\nEremu guztiak Izenburua Egilea Gaia Kokapen-kodea ISBN/ISSN\ntopic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Industria-robotika (Modulua)" topic_facet:"Instalazioa eta mantenimendua (Lanbide Arloa)" genre_facet:"Curriculumeko baliabideak"\nErakusten 1 - 1 emaitzak -- 1 bilaketa honetara '', Bilaketaren denbora: 0,01s\nAntolatu Berrienetik zaharrenera Zaharrenetik berrienera Egilea Izenburua\nJoan material honetara\n: RSS — Bilaketa e-mailez bidali — Bilaketa gorde\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Industria-robotika (Modulua) Proposatutako gaia: Instalazioa eta mantenimendua (Lanbide Arloa) Generoa / Forma: Curriculumeko baliabideak\n1 Automatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) 1 Automatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Hozteko eta girotzeko instalazioak (Heziketa Zikloa). Erdi maila Gehiago ... 1 Industria-automatismoak (Modulua) Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Potentzia-sistemak (Modulua) Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Heziketa zikloa). Goi maila 1 Sistema mekatronikoen konfigurazioa (Modulua) Guztiak ikusi ... gutxiago ...\n1 Liburu elektronikoa\n1 Elhuyar Hizkuntza Zerbitzuak 1 Inasmet 1 Navascués, Josemari 1 Schneider Electric España, S.A.\nGeneroa / Forma\nCurriculumeko baliabideak 1 Interneteko baliabidea\nTel. 943 202748\nOtaola hiribidea, 29\nEibarko Hezkuntza Esparrua\nJaizkibel eraikina, 2. solairua